open-index/open-wikipedia-markdown huggingface dataset:
കിം (നോവൽ)

സാഹിത്യത്തിനുള്ള നോബൽ സമ്മാനജേതാവായ റുഡ്യാർഡ് കിപ്ലിംഗ് എഴുതിയ പ്രശസ്തമായ കൃതി ആണ് **കിം** (Kim). 1900 മുതൽ 1901 വരെയുള്ള കാലത്ത് *[[McClure's|മെക്ക്ലുവേഴ്സ്]]* എന്ന ഒരു അമേരിക്കൻ അനുകാലി പ്രസിദ്ധീകരണത്തിൽ ഒരു തുടർനോവലായാണ് കിം ആദ്യമായി പ്രസിദ്ധീകരിച്ചത്. അതിനുശേഷം *[[Cassell's Magazine|കാസ്സെൽസ്]]* എന്ന മറ്റൊരു ആനുകാലിക പ്രസിദ്ധീകരണത്തിലും തുടർനോവലായി പിരസിദ്ധീകരിക്കുകയുണ്ടായി.  1901 ഒക്ടോബറിൽ മാക്മില്ലൺ എന്ന പ്രസാധകരാണ് ഈ നോവൽ ആദ്യമായി പുസ്തക രൂപത്തിൽ പ്രസിദ്ധീകരിച്ചത്. പത്തൊമ്പതാം നൂറ്റാണ്ടിൽ, മദ്ധ്യേഷ്യയിലെ ആധിപത്യത്തിനായി, ബ്രിട്ടീഷ് സാമ്രാജ്യവും റഷ്യൻ സാമ്രാജ്യവും തമ്മിൽ നിലനിന്നിരുന്ന പരസ്പരമത്സരങ്ങളായ ദ് ഗ്രേറ്റ് ഗെയിമിന്റ പശ്ചാത്തലത്തിലാണ് നോവല്ന്റെ രചന. 

 ഈ ഇന്ത്യയിലെ ജനങ്ങളുടെ നോവൽ ഇന്ത്യയിലെ ജനങ്ങളുടേയും സംസ്കാരങ്ങളുടേയും വ്യത്യസ്ത മതങ്ങളുടേയും വിശദമായ ഛായാചിത്രം നൽകുന്നുണ്ട് എന്നത് വളരെ ശ്രദ്ധേയമാണ്. , സംസ്കാരം, ഇന്ത്യയുടെ പ്രാപഞ്ചിക മതങ്ങൾ വേണ്ടി വ്യത്യസ്തമാക്കുന്നത്.

1998ൽ മോർഡേർൺ ലൈബ്രറി എന്ന അമേരിക്കൻ പബ്ലിഷിംങ് കമ്പനി പുറത്തിറക്കിയ ഇരുപതാംനൂറ്റാണ്ടിലെ മികച്ച 100 ഇംഗ്ലീഷ് നോവലുകളുടെ പട്ടികയിൽ ഈ നോവലിന് 78ാം സ്ഥാനമുണ്ടായിരുന്നു.

## കഥാസാരം
പത്തൊൻപതാം നൂറ്റാണ്ടിൽ ബ്രിട്ടീഷ് കോളനിയായിരുന്ന ഇന്ത്യയുടെ ഒരു കാലഘട്ടത്തിന്റെ പശ്ചതലത്തിൽ റുഡ്യാർഡ് കിപ്ലിംഗ് എഴുതിയ ഈ നോവലിലെ പ്രധാനകഥാപാത്രം കിം എന്ന ഒരു ബാലനാണ്.  ദാരിദ്ര്യം കൊണ്ട് മരണമടഞ്ഞ ഒരു ഐറിഷ് പട്ടാളക്കാരന്റേയും, ഐറിഷ് അമ്മയുടേയും അനാഥനായ മകനാണ് കിം (Kimball O'Hara) . പത്തൊൻപതാം നൂറ്റാണ്ടിൽ ബ്രിട്ടീഷ് കോളനിയായിരുന്ന ഇന്ത്യയിലെ ഒരു പ്രദേശത്താണ് കിം ജീവിക്കുന്നത്. ലാഹോർ തെരുവുകളിൽ ഭിക്ഷാടനം നടത്തി ജീവിക്കുകയായിരുന്ന കിമിനെ ചുറ്റിപറ്റി മെനഞ്ഞെടുത്ത കഥയാണിത്. 

## അവലംബം

## പുറത്തേക്കുള്ള കണ്ണികൾ

* ''Kim'' available at Internet Archive (scanned books, illustrated)
* "''Kim'', by Rudyard Kipling", by Ian Mackean. Literary analysis.
* Kerr, Douglas. ''Kim''. *The Literary Encyclopedia*. 21 March 2002. Accessed 19 May 2008.
* "Artist of empire: Kipling and Kim" , *The Hudson Review*, Winter 2003 by Clara Clairborne Park.
* ''Kim'': Study Guide", from eNotes
* ''Kim'', reviewed in *The Atlantic*, 1901.
* ''Kim''; Rudyard Kipling's Fascinating Story of India, reviewed in *[[ദ് ന്യൂയോർക്ക് ടൈംസ്|The New York Times]]*, 1901.

വർഗ്ഗം:വിക്ടോറിയൻ നോവലുകൾ
വർഗ്ഗം:അനാഥരെക്കുറിച്ചുള്ള നോവലുകൾ
സൂര്യ നമസ്ക്കാരം (പുസ്തകം)

സൂര്യ നമസ്ക്കാരം എന്ന ഈ പുസ്തകത്തിന്റെ വിവർത്തകൻ ഡോ. എം.ആർ. ഗോവിന്ദപ്പിള്ള ആണ്.
 
സൂര്യ നസ്ക്കാരം ചെയ്യേൺറ്റ രീതികൾ വിശദമായി പ്രതിപാദിച്ച്രിക്കുന്നു.
 
ബാലാസാഹിബ് പന്ധ് പ്രതിനിധി രചിച്ച് 1924ൽ ആദ്യമായി പ്രസിദ്ധം ചെയ്ത ഈ പുസ്തകം ഉറുദു, തെലുങ്ക്, തമിഴ്, ഗുജരാത്തി, ബഗാളി എന്നീ ഭാഷകളിലേക്കും തർജ്ജമ ചെയ്തിട്ടുണ്
ഗോറ (നോവൽ)

രബീന്ദ്രനാഥ് ടാഗോർ എഴുതിയ നോവലാണ് **ഗോറ **(Gora) (Bengali:গোরা). പത്തൊൻപതാം നൂറ്റാണ്ടിലെ ബ്രിട്ടീഷ് ഭരണകാലത്തെ ഇന്ത്യയാണ് നോവലിന്റെ പശ്ചാത്തലം. നോവലിൽ രാഷ്ട്രീയം, മതം എന്നിവയെ സംബന്ധിച്ച ദാർശനിക ചർച്ചകൾ അടങ്ങിയിട്ടുണ്ട്.
## വിവർത്തനം
ഡോ. കെ.സി. അജയകുമാർ ഈ നോവൽ ഇതേ പേരിൽ മലയാളത്തിലേക്ക് വിവർത്തനം ചെയ്തിട്ടുണ്ട്. ഈ വിവർത്തനത്തിന് അദ്ദേഹത്തിന് 2015 ലെ വിവർത്തനത്തിനുള്ള കേന്ദ്ര സാഹിത്യ അക്കാദമി അവാർഡ് ലഭിച്ചു.
## അവലംബം


വർഗ്ഗം:രബീന്ദ്രനാഥ് ടാഗോർ
വർഗ്ഗം:ബംഗാളി നോവലുകൾ
ഡയമണ്ട്സ് ആർ ഫോറെവർ (നോവൽ)

ബ്രിട്ടീഷ് സാഹിത്യകാരനായ ഇയാൻ ഫ്ലെമിങിന്റെ നാലാമത്തെ നോവലാണ് **ഡയമണ്ട്സ് ആർ ഫോറെവർ**. ജെയിംസ് ബോണ്ട് പരമ്പരയിലെ നാലാമത്തെ നോവലാണിത്. ജമൈക്കയിലുള്ള ഗോൾഡൻഐ എസ്റ്റേറ്റിൽവച്ചാണ് ഫ്ലെമിങ് ഈ നോവലിന്റെ രചന നടത്തിയത്. സൺഡേ ടൈംസിൽവന്ന ഒരു ഡയമണ്ട് സ്മഗ്ലിങ്ങിനെപ്പറ്റയുള്ള ഒരു ലേഖനത്തിൽനിന്ന് പ്രചോദനമുൾക്കൊണ്ടാണ് ഈ നോവൽ അദ്ദേഹം എഴുതിയത്. 1956 മാർച്ച് 26 ന് ജോനാതൻ കേപ്പ് ഈ നോവൽ പ്രസിദ്ധീകരിച്ചു.

## Notes and references

### Notes

വർഗ്ഗം:ജെയിംസ് ബോണ്ട് പുസ്തകങ്ങൾ
വർഗ്ഗം:ഇയാൻ ഫ്ലെമിങ്ങിന്റെ നോവലുകൾ
അൽ-ജാഹിസ്

ലഘുചിത്രം
അൽ ജാഹിസ് al-Jāḥiẓ (Arabic: الجاحظ‎‎) (full name Abū ʿUthman ʿAmr ibn Baḥr al-Kinānī al-Baṣrī أبو عثمان عمرو بن بحر الكناني البصري) 776- 869 . 
ഒമ്പതാം നൂറ്റാണ്ടിൽ ജീവിച്ചിരുന്ന അറബിഭാഷാ പണ്ഡിതനും ഗദ്യകർത്താവും, ചിന്തകനുമായിരുന്നു , അൽജാഹിസ് എന്ന വിളിപ്പേരു ലഭിച്ച അബു ഉസ്മാൻ അൽ ബസ്രി.

## ജീവിത രേഖ
ദരിദ്രകുടുംബത്തിൽ ജനിച്ച അൽ ജാഹിസിന്റെ പൂർവ്വികർ കറുത്ത വർഗ്ഗക്കാരായ ഒട്ടകപാലകരയായിരുന്നു.കനാലരികിൽ  മൽസ്യം വിറ്റ് വീട്ടുകാരെ സഹായിച്ചിരുന്ന ബാല്യമായിരുന്നു ജാഹിസിന്റേത്. എന്നാൽ ഇതിനിടയിലും അറിവ് സമ്പാദിക്കാൻ വ്യഗ്രത കാട്ടിയിരുന്ന ആ ബാലൻ ഒഴിവ് കിട്ടുമ്പോൾ വിശ്രുത പണ്ഡിതന്മാരുടെ പ്രഭാഷണങ്ങൾ ശ്രവിക്കാൻ പോകുമായിരുന്നു.

അറബിഭാഷാ, ഖുർആൻ , ഹദീസ് പഠനം എന്നിവയോടൊപ്പം കവിതാപഠനം, വ്യാകരണശാസ്ത്രം, എന്നിങ്ങനെയുള്ള വിവിധ വിഷയങ്ങളിൽ പ്രാവീണനായിരുന്നു അൽജാഹിസ്. ഗ്രീക്ക് ശാസ്ത്രജ്ഞരുടേയും, ചിന്തകരുടേയും അനവധി കൃതികൾ അറബിയിലേക്ക് ജാഹിസ് പരിഭാഷപ്പെടുത്തുകയുണ്ടായി.

ഇരുന്നൂറിലേറെ പുസ്തകൾ  അൽജാഹിസ് രചിച്ചിരുന്നതായി കരുതുന്നു. അതിൽ മുപ്പതോളം പുസ്തകങ്ങൾ ഇന്നും ലഭ്യമാണ്. അറബി ഭാഷയുടെ ഘടനയിലും വ്യാകാരണത്തിലും സമൂലമായ മാറ്റമുണ്ടാവേണ്ടതുണ്ട് എന്ന് ശക്തമായി വാദിച്ച ആളായിരുന്നു അൽജാഹിസ്. എന്നാൽ അത്തരത്തിലുള്ള മാറ്റങ്ങൾ ഉണ്ടാവാൻ വീണ്ടും ഒരു രണ്ട് നൂറ്റാണ്ട്കൂടി കഴിയേണ്ടി വന്നു.

അബ്ബാസിയ കാലഘട്ടത്തിൽ ഇസ്ലാമിക ലോകത്തുണ്ടായ വൈജ്ഞാനിക വിപ്ലവത്തിന്റെ ഭാഗഭാക്കാവാൻ ബാഗ്ദാദിലേക്ക് താമസം മാറുകയായിരുന്നു പിൽക്കാലത്ത് ജാഹിസ്. ഖലീഫ അൽ മഅമൂൻ തന്റെ കുട്ടികളെ   പഠിപ്പിക്കാൻ അൽ ജാഹിസിനെ ഏർപ്പാടാക്കി. എന്നാൽ ജാഹിസിന്റെ ഉണ്ടക്കണ്ണുകൾ കുട്ടികളെ ഭയപ്പെടുത്തിയതിനാൽ കൊട്ടാര അധ്യാപനം ഒഴിവാക്കപ്പെടുകയായിരുന്നു. ജാഹിസ് അൽ അയ്നേയ്ൻ ഉണ്ടക്കണ്ണുകളുള്ളവൻ എന്ന വിശേഷണത്തിൽ നിന്നാണ് തൂലികനാമമായ അൽ ജാഹിസ് രൂപം കൊണ്ടതത്ത്രെ.

ജീവതാന്ത്യത്തിൽ സ്വദേശമായ ബസ്രയിൽ തിരിച്ചെത്തിയ ജാഹിസ് അവിടെ വച്ച് തൊണൂറ്റി രണ്ടാം വയസ്സിൽ മരിച്ചു. മരണം എങ്ങനെയായിരുന്നു എന്ന് വ്യക്തമല്ലെങ്കിലും തന്റെ അതിബൃഹത്തായ പുസ്തശേഖരത്തിലെ  ഒരു വലിയ അട്ടി പുസ്തകങ്ങൾ തലയിൽ പതിച്ചായിരുന്നു മരണം എന്നൊരു കഥ പ്രചാരത്തിലുണ്ട്.

## പ്രധാന കൃതികൾ
1.മൃഗങ്ങളുടെ പുസ്തകം – കിത്താബുൽ ഹയവാൻ. ഏഴു വാല്യങ്ങളായി എഴുത്തപ്പെട്ട ഒരു സർവ്വ വിജ്ഞാന കോശമായി ഇതിനെ വിവരിക്കാം. 350ൽ പരം പക്ഷിമ്രഗാദികളെ വർണ്ണിക്കുകയും വിവരിക്കുകയും ചെയ്തിരിക്കുന്നു ഇതിൽ     അവയെപ്പറ്റി കഥകളും, പഴമൊഴികളും, പദ്യശകലങ്ങളും ഇതിൽ ഉൾക്കോള്ളിച്ചിരിക്കുന്നു.മൃഗങ്ങളൂടെ സ്വഭാവ പഠനവും ഇതിൽ കാണാം. അതിശക്തരുടെ അതിജീവനം എന്ന ഡാർവ്വിനീയൻ കാഴ്ച്ചപാടിന്റെ പൂർവ്വിക രൂപവും ജാഹിസ് അവതപിരിപ്പിക്കുന്നുണ്ട്.

2.ലുബ്ധരുടെ പുസ്തകം- കിത്താബുൽ ബുഖാലാ (അഥവാ അത്യാഗ്രഹവും അത്യാഗ്രഹികളും)

ഹാസ്യവും ആക്ഷേപഹാസ്യവും ആണ് ഈ കൃതി. അത്യാഗ്രഹികളെക്കുറിച്ചുള്ള നിരവധി കഥകളാണിതിലുള്ളത്. അധ്യാപകർ, ഭിക്ഷക്കാർ, ഗായകർ, എഴുത്തുക്കാർ തുടങ്ങിയ ജീവിതത്തിന്റെ പൽ മേഖലകളിലുള്ളവരെ ജാഹിസ് ഇവിടെ ഹാസ്യത്തിനും ആക്ഷേപത്തിനും പാത്രമാക്കുന്നു. ജാഹിസിന്റെ ഏറ്റവുംകീർത്തികേട്ട കൃതി ഇതാണെന്ന് കരുതപ്പെടുന്നു. 

ഇന്നും അറബി മാസികകളിൽ ഇവയിലെ പല കഥകളും പുന പ്രസിധീകരിച്ച് വരാറുണ്ട്.
വർഗ്ഗം:അറബി സാഹിത്യ പണ്ഡിതർ
വായിച്ചാലും വായിച്ചാലും തീരാത്ത പുസ്തകം

കേരള ശാസ്ത്ര സാഹിത്യ പരിഷത്ത് പ്രസിദ്ധീകരിച്ച ശാസ്ത്രസംബന്ധിയായ ഗ്രന്ഥമാണ് വായിച്ചാലും വായിച്ചാലും തീരാത്ത പുസ്തകം. ബാലസാഹിത്യകാരനായ പ്രൊഫ. എസ്. ശിവദാസ് ആണ് ഈ ഗ്രന്ഥത്തിന്റെ രചയിതാവ്. 
## പുരസ്കാരങ്ങൾ
*കൈരളി ബുക്ക് ട്രസ്റ്റിന്റെ ബാലസാഹിത്യ അവാർഡ്
*കേരള സർക്കാരിന്റെ ശാസ്ത്ര സാങ്കേതിക പരിസ്ഥിതി കമ്മിറ്റിയുടെ ബാല ശാസ്ത്രസാഹിത്യ അവാർഡ്
## അവലംബം


വർഗ്ഗം:ബാലസാഹിത്യം
വർഗ്ഗം:എസ്. ശിവദാസിന്റെ കൃതികൾ
വർഗ്ഗം:കേരള ശാസ്ത്രസാഹിത്യ പരിഷത്ത്
കോൾഡ് കംഫർട്ട് ഫാം

ഇംഗ്ലീഷ് സാഹിത്യകാരിയായിരുന്ന സ്റ്റെല്ല ഗിബ്ബൺസ് രചിച്ച ഒരു ആക്ഷേപഹാസ്യ നോവലാണ് ***കോൾഡ് കംഫർട്ട് ഫാം***. ഇത് പ്രസിദ്ധീകരിക്കപ്പെട്ടത് 1932-ലായിരുന്നു. അക്കാലത്ത് മെരി വെബ്ബ്നെപ്പോലെയുള്ള എഴുത്തുകാർ പിന്തുടർന്നിരുന്ന കാൽപനികച്ഛായാപരമായ ഗ്രാമീണജീവിതരീതികളെക്കുറിച്ചുള്ള സാഹിത്യസൃഷ്ടികളുടെ ഹാസ്യാനുകരണരീതിയിലുള്ള കൃതിയായിരുന്നു. 1928 ൽ സ്റ്റെല്ലാ ഗിബ്ബൺസ് “ഈവനിംഗ് സ്റ്റാൻഡാർഡിൽ” സേവനമനുഷ്ടിച്ചു വരവേയാണ് അവർ വെബ്ബറുടെ ആദ്യനോവലായ “ഗോൾഡൻ ആരോ” ഈ പ്രസിദ്ധീകരണത്തിൽ ഖണ്ഡശയായി പ്രസിദ്ധീകരിക്കുവാൻ തീരുമാനിക്കുന്നത്. ഗിബ്ബൺസിന് ഈ നോവലിൻറെ കഥാസന്ദർഭം ചുരുക്കിയെഴുതുന്നതിനുള്ള ജോലി ലഭിച്ചിരുന്നു. ഇത്തരത്തിലുള്ള നോവലുകളിൽ സ്റ്റെല്ലാ ഗിവബ്ബൺസിൻറെ കോൾഡ് കംഫർട്ട് ഫാമിലൂടെ ആക്ഷേപഹാസ്യത്തിനു പാത്രങ്ങളായ മറ്റു  സാഹിത്യകാന്മാർ ഡി.എച്ച്. ലോറൻസ്, ഷെയ്‍ല-കയെ-സ്മിത്ത്, തോമസ് ഹാർഡി, മേരി ഇ. മാൻ, ബ്രോണ്ടെ സിസ്റ്റേർസ് എന്നിവരായിരുന്നു.

കോൾഡ് കംഫർട്ട് ഫാം എന്ന നോവലിന് 1933 ലെ ഫെമിന വീ ഹ്യൂറ്യൂസ് പ്രൈസ് ലഭിച്ചിരുന്നു. 2003 ൽ ഈ നോവൽ ബി.ബിസി.യുടെ “ദ ബിഗ് റീഡ്” സർവ്വേയുടെ പട്ടികയിൽ‌ 88 ആം സ്ഥാനം ലഭിച്ചിരുന്നു. ഏറ്റവും സ്വാധീനിച്ച 100 നോവലുകളുടെ പട്ടികയിൽ കോൾഡ് കംഫർട്ട് ഫാം ബിബിസി ന്യൂസിൽ ഉൾപ്പെടുത്തിയിട്ടുണ്ട്.  

## അവലംബം

വർഗ്ഗം:ബ്രിട്ടീഷ് നോവലുകൾ
മക്മില്ലൻ പ്രസാധകർ

ലഘുചിത്രം|2008ലെ കോൺഫറൻസിൽ നിന്ന്
ഒരു അന്താരാഷ്ട്ര പ്രസാധക കമ്പനിയാണ് **മക്മില്ലൻ** (Macmillan Publishers Ltd). ചിലപ്പോഴൊക്കെ മക്മില്ലൻ ഗ്രൂപ്പ് എന്നും ഈ കമ്പനി അറിയപ്പെടാറുണ്ട്.  ജർമനിയിലെ സ്റ്റ‍ഡ്ഗാർട്ട് ആസ്ഥാനമായി പ്രവർത്തിക്കുന്ന ഹൊൽത്സ്ബ്രിൻക്ക് പബ്ലിഷിംഗ് ഗ്രൂപ്പിന്റ ഉടമസ്ഥതയിലുള്ളതാണ് ഈ കമ്പനി. ഇതിന് ലോകത്തിൽ 41 രാജ്യങ്ങളിൽ ഓഫീസുകൾ ഉണ്ട്. 

## ചരിത്രം
[വലത്ത്‌|ലഘുചിത്രം|250x250ബിന്ദു|This logo appeared in Leslie Stephen's biography of [അലക്സാണ്ടർ പോപ്പ്|Alexander Pope, published by Macmillan & Co in 1880.]]
സ്കോട്ടിഷ് പ്രസാധകരും സഹോദരൻമാരുമായിരുന്ന ഡാനിയൽ മക്മില്ലനും,  അലക്സാണ്ടർ മക്മില്ലനും ചേർന്ന് 1843ൽ സ്ഥാപിച്ചതാണ് മാക്മില്ലൺ പ്രസാധക കമ്പനി. തുടക്കത്തിൽ തന്നെ പലമികച്ച എഴുത്തുകാരുടേയും കൃതികൾ മാക്മില്ലൺ പ്രസിദ്ധീകരിച്ചിട്ടുണ്ട്, Charles Kingsley (1855), Thomas Hughes (1859), Francis Turner Palgrave (1861), Christina Rossetti (1862), Matthew Arnold (1865) and ലൂയിസ് കാരൾ (1865). ആൽഫ്രെഡ് ലോർഡ് ടെനിസൺ (1884)തോമസ് ഹാർഡി (1886) റുഡ്യാർഡ് കിപ്ലിംഗ് (1890)തുടങ്ങിയവ അവയിൽ ചിലതാണ്.

## അവലംബം

## കൂടുതൽ വായനയ്ക്ക്
* *Macmillan&nbsp;– A Publishing Tradition* by Elizabeth James ISBN 0-333-73517-X
* 

## പുറത്തേക്കുള്ള കണ്ണികൾ
* Official website
* Faded Page
ബാബർനാമ

ലഘുചിത്രം|ബാബർനാമയിൽ ഉൾപ്പെടുത്തിയിട്ടുള്ള ദക്ഷിണേഷ്യയിലെ പക്ഷിമൃഗാദികളുടെ ചിത്രങ്ങൾ.
ലഘുചിത്രം|കാണ്ടാമൃഗത്തെ വേട്ടയാടുന്ന ചിത്രം ബാബർനാമയിൽ നിന്ന്
മുഗൾ സാമ്രാജ്യത്തിന്റെ സ്ഥാപകനായ ബാബറുടെ (1483–1530)സ്മരണകൾ പുസ്കരൂപത്തിലാക്കിയതാണ് **ബാബർനാമ** (Bāburnāma (Chagatai/പേർഷ്യൻ: بابر نامہ;´"Letters of Babur"; alternatively known as Tuzk-e Babri). ബാബറിന്റെ പുസ്തകം എന്നാണ്‌ ബാബർനാമ എന്ന പേരിനർത്ഥം.  

ആത്മകഥാപരമായ ഈ സൃഷ്ടി ചഗതായ് തുർക്കി ഭാഷയിലാണ് എഴുതപ്പെട്ടിട്ടുള്ളത്. മുഗൾ സാമ്രാജ്യത്തിന്റെ മൂന്നാമത്തെ ചക്രവർത്തിയായ അക്‌ബറിന്റ ഭരണകാലത്ത് ഈ കൃതി പൂർണ്ണമായും പേർഷ്യൻ ഭാഷയിലേക്ക് പരിഭാഷപ്പെടുത്തിയിരുന്നു. AH 998 (1589–90)കാലത്ത് മുഗൾ രാജസദസ്സിലെ അംഗമായ അബ്ദുൽ റഹിം ഖാൻ ആണ് ബാബർനാമ പേർഷ്യൻ ഭാഷയിലേക്ക് പരിഭാഷപ്പെടുത്തിത്,  വാഖിഅത്ത്-ഇ-ബാബുരി എന്നായിരുന്നു ആ പരിഭാഷയുടെ പേര്.

## പൊതു അവലോകനം
വിദ്യാസമ്പന്നനായ ബാബറിന്റെ ഓർമക്കുറിപ്പിൽ പ്രകൃതി, സമൂഹം, രാഷ്ട്രീയം, ധനതത്വശാസ്ത്രം എന്നിവയിലുള്ള തന്റെ നിരീക്ഷണങ്ങൾ കൃത്യമായി പ്രതിഫലിപ്പിക്കുന്നുണ്ട്. പുസ്തകത്തിൽ തന്റെ ജീവിതവുമായി ബന്ധപ്പെട്ട സംഭവങ്ങൾക്കു പുറമെ താൻ ജീവിക്കുന്ന സ്ഥലത്തെ ചരിത്രവും ഭൂമിശാസ്ത്രവും അവിത്തെ സസ്യവർഗ്ഗങ്ങളും, ജന്തുവർഗ്ഗങ്ങളും താനുമായി ബന്ധമുള്ള ആളുകളുടേയും വിഷദ വിവരങ്ങൾ ഉൾപ്പെടുത്തിയിട്ടുണ്ട്.

## ബാബർനാമ കൈയെഴുത്തുപ്രതിയിലെ ചിത്രങ്ങൾ

File:An awards ceremony in the Sultan Ibrāhīm’s court before being sent on an expedition to Sambhal.jpg|An awards ceremony in the Sultan Ibrāhīm’s court before being sent on an expedition to Sambhal
File:Babur idealisiert.jpg|The first Mughal Emperor Babur.
File:PeafowlBaburnama.jpg|A scene with peacocks and birds from the Baburnama
File:Baburnama.jpg|A scene from the Baburnama.
File:Animals of Hindustan small deer and cows called gīnī, from Illuminated manuscript Baburnama (Memoirs of Babur).jpg|Animals of Hindustan small deer and cows called gīnī, from Illuminated manuscript Baburnama (Memoirs of Babur)
File:Illuminated Manuscript Baburnamah.jpg|Illuminated Manuscript Baburnamah


## ഇതും കാണുക
* അക്ബർനാമ
* Tuzk-e-Jahangiri
* തിമൂർ

## അവലംബം

## കൂടുതൽ വായനയ്ക്ക്
* 
* 
* *The Baburnama: Memoirs of Babur, Prince and Emperor*, Zahir-ud-din Mohammad Babur, Translated, edited and annotated by Wheeler M. Thackston. 2002 Modern Library Palang-faack Edition, New York. ISBN 0-375-76137-3
* *Babur Nama: Journal of Emperor Babur*, Zahir Uddin Muhammad Babur, Translated from Chagatai Turkic by Annette Susannah Beveridge, Abridged, edited and introduced by Dilip Hiro. (ISBN ) ISBN 978-0-14-400149-1; (ISBN ) ISBN 0-14-400149-7. – online version

## പുറത്തേക്കുള്ള കണ്ണികൾ
* ''Baburnama'', at Washington University
* The ''Babur-nama'' in English (Memoirs of Babur) at Internet Archive
വർഗ്ഗം:മുഗൾ സാമ്രാജ്യം
ജിന്ന് കൃസ്ണൻ

റഫീഖ് മംഗലശ്ശേരി രചിച്ച മലയാള നാടകമാണ് **ജിന്ന് കൃസ്ണൻ**. 2013-ലെ ഏറ്റവും മികച്ച നാടകത്തിനുള്ള കേരള സാഹിത്യ അക്കാദമി അവാർഡ്‌ ഈ ഗ്രന്ഥത്തിനായിരുന്നു.
## ഉള്ളടക്കം
ഒരു ഇസ്ലാംമത വിശ്വാസി വെളിപ്പെടുത്താൻ കൊതിക്കുന്ന വസ്തുതകളാണ് ഈ നാടകത്തിന്റെ  പശ്ചാത്തലം. എം.എൻ കാരശ്ശേരിയാണ് ഈ നാടക ഗ്രന്ഥത്തിന് അവതാരികയെഴുതിയിരിക്കുന്നത്. 
## പുരസ്കാരങ്ങൾ
* സഫ്ദർ ഹാഷ്മി ദേശീയ പുരസ്ക്കാരം 
* 2013-ലെ  മികച്ച നാടകത്തിനുള്ള കേരള സാഹിത്യ അക്കാദമി അവാർഡ്‌
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
കേരള കർഷകൻ (മാസിക)

കാർഷിക വിഷയങ്ങൾ പ്രതിപാദിക്കുന്ന മലയാളത്തിലെ ഒരു ആനുകാലികപ്രസിദ്ധീകരണമാണ് **കേരള കർഷകൻ**. കേരള സർക്കാരിന്റെ കാർഷിക വകുപ്പിന് കീഴിലുള്ള ഫാം ഇൻഫർമേഷൻ ബ്യൂറോ പ്രസിദ്ധീകരിക്കുന്ന ഈ മാസിക തിരുവനന്തപുരത്ത് നിന്നും പുറത്തിറങ്ങുന്നു. മലയാളത്തിലെ ആദ്യ കൃഷി മാസികയാണ് ഇത്. 
## അവലംബം

## പുറം കണ്ണികൾ
കേരള കർഷകൻ 

വർഗ്ഗം:മലയാളമാസികകൾ
ഗ്രാമപാതകൾ ഇന്ത്യൻ യാത്രകളുടെ പുസ്തകം

‌

പി. സുരേന്ദ്രൻ രചിച്ച   യാത്രാ വിവരണ ഗ്രന്ഥമാണ് **ഗ്രാമപാതകൾ** ഇന്ത്യൻ യാത്രകളുടെ പുസ്തകം. 2013 ലെ കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു.
## ഉള്ളടക്കം
കാഞ്ചൻജംഗയുടെ താഴ്‌വരയിൽ നിന്നുള്ള ഈ കാഴ്‌ചകളാണ് ഈ ഗ്രന്ഥത്തിന്റെ ഉള്ളടക്കം. പി സുരേന്ദ്രന്റെ ആദ്യ സഞ്ചാരസാഹിത്യഗ്രന്ഥമാണിത്. പർവതങ്ങളും താഴ്‌വരകളും, ഡക്കാൻ സ്‌കെച്ചുകൾ, കടൽക്കാറ്റിലെ സംഗീതം, മരുഭൂമിയിൽ നിന്നുള്ള കുറിപ്പുകൾ, എന്നിങ്ങനെ നാലു വിഭാഗങ്ങളാണ് ഈ പുസ്‌തകത്തിനുള്ളത്.

## പുരസ്കാരങ്ങൾ
* 2013 ലെ കേരള സാഹിത്യ അക്കാദമി പുരസ്കാരം
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഫാസ്റ്റ് ട്രാക്ക് (മാസിക)

വാഹനവുമായി ബന്ധപ്പെട്ട വിഷയങ്ങൾ പ്രതിപാദിക്കുന്ന ഒരു ആനുകാലിക പ്രസിദ്ധീകരണമാണ് **ഫാസ്റ്റ് ട്രാക്ക്**. മലയാള മനോരമ പ്രസിദ്ധീകരിക്കുന്ന ഈ മാസിക കോട്ടയത്തു നിന്നും പുറത്തിറങ്ങുന്നു. 
## പുറം കണ്ണികൾ
മലയാള മനോരമ ഫാസ്റ്റ് ട്രാക്ക്

വർഗ്ഗം:മലയാളമാസികകൾ
കോംഗോ (നോവൽ)

1980 ൽ ജോൺ മൈക്കൽ ക്രൈറ്റൺ എഴുതിയ ഒരു സയൻസ്-ഫിക്ഷൻ നോവൽ ആണ് **കോംഗോ** . 

## കഥാസാരം
വജ്രങ്ങളും അന്വേഷിച്ചു കോംഗോ മഴക്കാടുകളിൽ പോയ ഒരു പര്യവേക്ഷണ സംഘത്തെ കാണാതാവുകയും അവരെ തേടി മറ്റൊരു സംഘം (ആംഗ്യ ഭാഷയിലൂടെ സംസാരിക്കുന്ന ഒരു ഗോറില്ല അടക്കം ) അവിടെ ചെല്ലുന്നതും അവിടെ പുരാതന വജ്ര ഖനിയിൽ അതിന്റെ കാവൽക്കാരായി പരിശീലിപ്പിച്ച കൊലയാളി ഗൊറില്ലകളുമായുള്ള ഏറ്റുമുട്ടലും ആണ് കഥാസാരം .

## സിനിമ
ഈ നോവലിനെ അടിസ്ഥാനം ആകി അതെ പേരിൽ 1995-ൽ ഫ്രാങ്ക് മാർഷൽ ഒരു ചലച്ചിത്രം സംവിധാനം ചെയ്യുകയുണ്ടായി.

## അവലംബം
*http://www.michaelcrichton.com/congo/

വർഗ്ഗം:ഇംഗ്ലീഷ് നോവലുകൾ
മാർക്കണ്ഡേയപുരാണം

18 മഹാപുരാണങ്ങളിൽ ഏറ്റവും ശ്രദ്ധേയമായ പുരാണം **മാർക്കണ്ഡേയം** ഏഴാമത്തേതാണ് . ശിവഭഗവാനാൽ മൃത്യുവിൽ നിന്നും രക്ഷിക്കപ്പെട്ട **മാർക്കണ്ഡേയൻ** ചിരഞ്ജീവിയായിത്തീർന്നു . ശിവാനുഗ്രഹത്താൽ മരണത്തിനു ഇപ്പോഴും മാർക്കണ്ഡേയനെ സമീപിക്കാനാകുന്നില്ല . അദ്ദേഹം പ്രളയകാലത്തും ജീവിച്ചിരുന്നു . അദ്ദേഹം നൽകിയ വിവരങ്ങൾ അനുസരിച്ചാണ് പ്രളയത്തിന് ശേഷം എന്ത് സംഭവിക്കുന്നുവെന്നത് പുരാണങ്ങളിലൂടെ മർത്യർക്കു അറിയാനാകുന്നത് .

## പുരാണ ഘടന

അഞ്ചു ഭാഗങ്ങളുണ്ടെന്നു പണ്ഡിതർ വാദിക്കുന്ന ഈ പുരാണം 9000 ശ്ളോകങ്ങൾ ഉള്ളതാണെന്നു മത്സ്യപുരാണം പറയുന്നുണ്ടെങ്കിലും **7000** ശ്ളോകങ്ങൾ മാത്രമാണ് ഇപ്പോൾ ലഭ്യമായിട്ടുള്ളത് . ഇതിലെ അഞ്ചു ഭാഗങ്ങളെപ്പറ്റി ഇപ്പോഴും തർക്കം നിലനിൽക്കുന്നു . 

ഇപ്പോൾ ലഭ്യമായ മൂലത്തിൽ മൊത്തം 137 അദ്ധ്യായങ്ങളും 6263 ശ്ലോകങ്ങളുമാണുള്ളത്. 

*അദ്ധ്യായം 1 മുതൽ 9 വരെ മാർക്കണ്ഡേയനും ജൈമിനീ മഹർഷിയുമായുള്ള സംവാദവും , ദിവ്യന്മാരായ നാല് പക്ഷികളുമായി ജൈമിനി നടത്തുന്ന സംവാദവുമാണ് .മഹാഭാരതകഥയിലെ ചില രഹസ്യവശങ്ങൾ ഇതിൽ ചർച്ച ചെയ്യുന്നുണ്ട് .

*അദ്ധ്യായം 10 മുതൽ 41 വരെ രണ്ടാം  ഭാഗമാണ് . ഇതിൽ ജൈമിനിയുടെ ചില വിചിത്ര ചോദ്യങ്ങൾക്കു മേൽപ്പറഞ്ഞ പക്ഷികൾ നൽകുന്ന സമാധാനങ്ങളാണ് .

*അദ്ധ്യായം 42 മുതൽ 79 വരെ മൂന്നാം ഭാഗമാണ് . ഇതിൽ മാർക്കണ്ഡേയ മുനിയും കൗഷ്ടുകി എന്ന ശിഷ്യനുമായുള്ള സംവാദത്തിനാണ് പ്രാധാന്യം .

*അദ്ധ്യായം 80 മുതൽ 89 വരെ നാലാം ഭാഗമാണ് . ദേവീ മാഹാത്മ്യമാണിതിൽ പ്രധാനം .

*അദ്ധ്യായം 90 മുതൽ 134 വരെ അഞ്ചാം ഭാഗമാണ് . ഇത് വാസ്തവത്തിൽ മൂന്നാം ഭാഗത്തിന്റെ തുടർച്ചയാണ് .

അതിപ്രാചീനമായ ഈ പുരാണത്തിൽ രാജധർമ്മം , വർണ്ണാശ്രമ ധർമ്മം , മന്വന്തരങ്ങൾ , ഭുവനകോശം ആത്മജ്ഞാനം , യോഗവിദ്യ , പ്രണവ മാഹാത്മ്യം എന്നിവ ചർച്ച ചെയ്യപ്പെടുന്നു . ഇന്ദ്രൻ , അഗ്നി , ബ്രഹ്‌മാവ്‌ , സൂര്യൻ തുടങ്ങിയ ദേവന്മാർക്ക് അമിതമായ പ്രാധാന്യം നല്കിയിരിക്കുന്നു . ശിവനും വിഷ്ണുവിനും പ്രാധാന്യം മേല്പറഞ്ഞവരേക്കാൾ കുറവാണ് . അതിനാൽ ഇതിന്റെ ആഖ്യാനം വേദകാലത്തു നടന്നതായാണ് അനുമാനിക്കപ്പെടുന്നത് .

## അവലംബം

വർഗ്ഗം:പുരാണങ്ങൾ
ചിന്താവിഷ്ടയായ സീത

കുമാരനാശാൻ രചിച്ച ഒരു കാവ്യമാണ് **ചിന്താവിഷ്ടയായ സീത**. 1914 ൽ എഴുതിത്തുടങ്ങിയ ഈ കാവ്യം 1919 ൽ ആണ് പ്രസിദ്ധീകരിക്കുന്നത്. 
രാമായണത്തിലെ ഒരു കഥാസന്ദർഭത്തെ സീത പരിപ്രേക്ഷ്യത്തിൽ പുനരവതരിപ്പിക്കുകയാണു ഇതിൽ.
രാമായണത്തിൽ നിന്നും വ്യത്യസ്തമായി ഒരു മനുഷ്യസ്ത്രീയുടെ വിചാരതലങ്ങൾ മാറി മാറി വരുന്ന നിലയ്ക്കാണു കവിതയുടെ പോക്ക്.
ഡോ . സുകുമാർ അഴീക്കോട് ഇതിനെ വിലയിരുത്തിക്കൊണ്ട് ആശാന്റെ സീതാകാവ്യം എന്നൊരു നിരൂപണം രചിച്ചിട്ടുണ്ട്.

വർഗ്ഗം:കുമാരനാശാന്റെ കൃതികൾ
കാനഡ (രാഗം)

ഇരുപത്തിരണ്ടാമതു മേളകർത്താരാഗമായ ഖരഹരപ്രിയയുടെ ജന്യമാണു കാനഡ.
## ലക്ഷണം
;ആരോഹണം:   സ രി2 പ ഗ2 മ1 ധ2 നി2 സ
;അവരോഹണം:   സ നി2 പ മ1 ഗ2 മ1 രി2 സ
## കീർത്തനങ്ങൾ
* അലൈപായുതേ (ഊത്തുകാട്)
* മാമവസദാ ജനനി ( സ്വാതി തിരുനാൾ )

## ചലച്ചിത്രഗാനങ്ങൾ
* നാദബ്രഹ്മത്തിൻ സാഗരം  (കാട്ടുകുരങ്ങ്)
* മായാനടനവിഹാരിണി (കുമാരസംഭവം)
* ഓമനതിങ്കൾ കിടാവോ (ഇത്തിരിപ്പൂവേ ചുവന്നപൂവേ)
* മാമവ സദാ ജനനി (സ്വാതി തിരുനാൾ)
* കൂത്തമ്പലത്തിൽവച്ചോ (അപ്പു)
* നാദരൂപിണീ (ഹിസ് ഹൈനസ് അബ്ദുള്ള)
* ആറാട്ടുകടവിങ്കൽ (വെങ്കലം)
* അല്ലിമലർകാവിൽ (മിഥുനം)
* ആഹാ മനോരഞ്ജിനീ (ബട്ടർഫ്ലൈസ്)
## അവലംബം


വർഗ്ഗം:ഖരഹരപ്രിയയുടെ ജന്യരാഗങ്ങൾ
തിരുവിതാംകോട്ടെ ഈഴവർ

**തിരുവിതാംകോട്ടെ ഈഴവർ** ഡോ. പൽപ്പു എഴുതിയ വിഖ്യാത ഗ്രന്ഥമാണ്. 
## പശ്ചാത്തലം
തിരുവിതാംകൂർ രാജ്യത്തെ ഈഴവർ ഒരു നൂറ്റാണ്ടുമുമ്പ് അനുഭവിച്ച അവഗണനയും യാതനയും ശ്രീനാരായണപ്രസ്ഥാനം വേരോടുംമുമ്പുതന്നെ ഡോ. പൽപ്പു ചോദ്യം ചെയ്തിരുന്നു. രാജാധികാരത്തിനും സവർണ്ണമേധാവിത്വത്തിനും എതിരായ ആ പോരാട്ടത്തിന്റെ നാളുകളിൽ അദ്ദേഹം തയ്യാറാക്കിയ കത്തുകളും കോടതി ഇടപെടലുകളും പ്രസംഗങ്നഗ്ലുമാണ് ഈ പുസ്തകത്തിന്റെ ഉള്ളടക്കം. തിരുവിതാംകൂറിന്റെ ചരിത്രത്തിൽ തൊട്ടുകൂടായ്മയുടേയും തീണ്ടിക്കൂടായ്മയുടേയും ഇരുളടഞ്ഞ ഒരദ്ധ്യായമാണ് ഈ കൃതിയിലൂടെ അനുഭവവേദ്യമാകുന്നത്. 

സിതാര ബുക്സിന്റെ എസ്. രവീന്ദ്രൻ നായർ എഴുതിയ അവതാരികയുമുണ്ട് ഈ പുസ്തകത്തിൽ. സിതാര ബുക്സ് പള്ളിക്കൽ കായംകുളം ആണ് ഈ പുസ്തകം പ്രസിദ്ധീകരിച്ചിരിക്കുന്നത്.

വർഗ്ഗം:തിരുവിതാംകൂറിന്റെ ചരിത്രം
വ്യാസമഹാഭാരതം മഹാഭാരതകഥ

**വ്യാസമഹാഭാരതം മഹാഭാരതകഥ** വിദ്വാൻ  മലയാളത്തിലേയ്ക്കു വിവർത്തനം ചെയ്ത കൃതിയാണ്. ഡി സി ബുക്സ് പ്രസിദ്ധീകരിച്ച ഈ ഗ്രന്ഥസമുച്ചയം ആദ്യമായി പ്രസിദ്ധീകരിച്ചത് 1968ൽ ആണ്. 2008ൽ ഡി സി ബുക്സ് പുനഃപ്രസിദ്ധികരിച്ചു. 6 വാല്യങ്ങലിലായി 6500 പേജോളം വരും ഈ ഗ്രന്ഥത്തിന്. മനോഹരമായ ചിത്രങ്ങളും അനുബന്ധങ്ങളും കുറിപ്പുകളും ഉൾപ്പെടുത്തിയിട്ടുണ്ട്. പ്രശസ്ത ആർട്ടിസ്റ്റ് നമ്പൂതിരിയുടെ ചിത്രങ്ങളാണ് പ്രധാന ആകർഷണം. കൂടാതെ പ്രധാൻ കഥാപാത്രങ്ങളുടെ വംശാവലി, ഇതിഹാസകാലഘട്ടത്തിലെ ഭാരതത്തിന്റെ ഭൂപടം, പ്രധാന കഥാപാത്രങ്ങളുടെ അപരനാമങ്ങൾ, അംശാവതാരപ്പട്ടിക, ശബ്ദാവലി ഇവ നൽകിയിട്ടുണ്ട്. http://www.dcbooks.com/ ഡി സി ബുക്സ് കോട്ടയം
## അവലംബം
കേരളീയ ശാസ്ത്രപ്രതിഭകൾ

**കേരളീയ ശാസ്ത്രപ്രതിഭകൾ** ഡോ. ബി. ഇക്‌ബാൽ രചിച്ച ഗ്രന്ഥമാണ്. ശാസ്ത്രമേഖലയിൽ മികച്ച സംഭാവനകൾ നൽകിയ അതിപ്രഗല്ഭരായ നിരവധി കേരളീയ ശാസ്ത്രജ്ഞരുണ്ട്. നിർഭാഗ്യവശാൽ ഇവരിൽ പലരും മലയാളികൾക്കിടയിൽ വേണ്ടത്ര അറിയപ്പെടുന്നില്ല. കേരളീയ ശാസ്ത്രപ്രതിഭകളെ യുവതലമുറയ്ക്കു പരിചയപ്പെടുത്തുവാനാണ് ശ്രമിച്ചിട്ടുള്ളത്. 

## അവലംബം

വർഗ്ഗം:വൈജ്ഞാനിക ഗ്രന്ഥങ്ങൾ
കൂടുതൽ ജനനന്മയ്ക്കു വേണ്ടി

**കൂടുതൽ ജനനന്മയ്ക്കു വേണ്ടി** എന്ന ലേഖനസമാഹാരം അരുന്ധതീറോയ് രചിച്ചതാണ്.
ഫ്രം റഷ്യ, വിത്ത് ലൗ (നോവൽ)

ബ്രിട്ടീഷ് സാഹിത്യകാരനായ ഇയാൻ ഫ്ലെമിങിന്റെ അഞ്ചാമത് നോവലാണ് **ഫ്രം റഷ്യ, വിത്ത് ലൗ**. ജെയിംസ് ബോണ്ട് പരമ്പരയിലെ അഞ്ചാമത്തെ നോവലും ഇതാണ്. 1956 ൽ ജമൈക്കയിലെ ഗോൾഡൻഐ എസ്റ്റേറ്റിലിരുന്നാണ് ഇയാൻ ഫ്ലെമിങ് ഈ നോവൽ രചിച്ചത്. ഇതെഴുതിക്കൊണ്ടിരിക്കുമ്പോൾ അദ്ദേഹം ഇതദ്ദേഹത്തിന്റെ അവസാന നോവലായിരിക്കുമെന്ന് വിചാരിച്ചു. 1957 ഏപ്രിൽ 8 ന് ജോനാതൻ കേപ്പാണ് ഇത് പ്രസിദ്ധീകരിച്ചത്.

സോവിയറ്റ് ഇന്റലിജന്റ് ഏജൻസിയായ  എസ്എംഇആർഎസ്എച്ച് ജെയിംസ്ബോണ്ടിനെയും അദ്ദേഹത്തിന്റെ ഏജൻസിയെയും ഇല്ലാതാക്കാൻ ശ്രമിക്കുന്നതാണ് കഥയുടെ പ്രധാന ഇതിവൃത്തം. സോവിയറ്റ് ഡീകോഡിംഗ് മെഷീനായ സ്പെക്ടറും ഒരു സുന്ദരിയായ ഗൂഢാക്ഷര ക്ലർക്കിനെയും ജെയിംസ് ബോണ്ടിനെ വീഴ്ത്താൻ റഷ്യക്കാർ ഉപയോഗിക്കുന്നു. ഇസ്താൻബുള്ളിലും ഓറിയന്റ് എക്സ്പ്രസ്സിലുമായാണ് കഥ നടക്കുന്നത്. സൺഡേടൈംസിനുവേണ്ടി ഒരു ഇന്റർപോൾ കോൺഫറൻസ് റിപ്പോർട്ടുചെയ്യാനായി ഇയാൻഫ്ലെമിങ് ടർക്കി സന്ദർശിച്ചിരുന്നു. ഓറിയന്റ് എക്സ്പ്രസ്സിലാണ് അദ്ദേഹം തിരിച്ച് ലണ്ടനിലെത്തിയത്. ഈ യാത്രയുടെ അനുഭവങ്ങളിൽനിന്നാണ് ഫ്ലെമിങ് ഫ്രം റഷ്യ, വിത്ത് ലൗ എഴുതിയത്. ശീതസമരകാലത്തെ കിഴക്കൻ പടിഞ്ഞാറൻ രാജ്യങ്ങളുടെ സംഘർഷങ്ങളും ബ്രിട്ടീഷ് ശക്തികളുടെ പതനവും രണ്ടാം ലോകമഹായുദ്ധത്തിനുശേഷമുള്ള വിവിധ സംഭവങ്ങളും ഈ നോവലിൽ ചർച്ച ചെയ്യപ്പെടുന്നു.

വർഗ്ഗം:ഇയാൻ ഫ്ലെമിങ്ങിന്റെ നോവലുകൾ
വർഗ്ഗം:ജെയിംസ് ബോണ്ട് പുസ്തകങ്ങൾ
സന്മനസ്സുള്ളവർക്ക്‌ സമാധാനം (അനുസ്മരണങ്ങൾ)

**സന്മനസ്സുള്ളവർക്ക്‌ സമാധാനം (അനുസ്മരണങ്ങൾ)**സക്കറിയ രചിച്ചതാണ്. ശ്രീനാരായണഗുരു, സി. വി. രാമൻപിള്ള, വൈക്കം മുഹമ്മദ് ബഷീർ, കെ. സരസ്വതിയമ്മ, മാധവിക്കുട്ടി, എം. ഗോവിന്ദൻ, ജോൺ ഏബ്രഹാം, കെ. ബാലകൃഷ്ണൻ, തോപ്പിൽഭാസി, വി. ടി. കുമാരൻ മാസ്റ്റർ, തകഴി, മുട്ടത്ത് വർക്കി, ജി ദേവരാജൻ, പി. ഭാസ്കരൻ, എം. പി. നാരായണ പിള്ള, അരവിന്ദൻ, പത്മരാജൻ ഓ വി വിജയം.
വ്യാസഭാരതം

**വ്യാസഭാരതം** എന്ന കൃതി രചിച്ചത് സി. വി. കുഞ്ഞുരാമനാണ്. സാധാരണക്കാരെ ലക്ഷ്യംവച്ചുളള ഒരു വിവർത്തനമാണിത്. അന്ധമായ ഭക്തിയേക്കാൾ തെളിഞ്ഞ യുക്തിചിന്തയ്‌ക്കും വിശ്വാസത്തിനും ഊന്നൽ നൽകിയിരിക്കുന്നത്. ആധുനിക പതിപ്പിൽ എം. ടി. വാസുദേവൻ നായരുടേതാണ് ആമുഖം.
## അവലംബം


വർഗ്ഗം:മലയാളസാഹിത്യം
വർഗ്ഗം:മഹാഭാരതം
ജീവലോകം വൈവിദ്ധ്യവും വിനാശവും

**ജീവലോകം വൈവിദ്ധ്യവും വിനാശവും** പോപ്പുലർ സയൻസ് പരമ്പരയിൽപ്പെട്ട പുസ്തകമാണ് ഡോ. എ. എൻ. നമ്പൂതിരി ആണ് ഈ പുസ്തകം രചിച്ചത്. കേരളത്തിലെ ജൈവവൈവിദ്ധ്യത്തെപ്പറ്റി ഇതിൽ സവിസ്തരം വിവരിക്കുന്നുണ്ട്. പ്രധാന പാരിസ്ഥിതിക പ്രശ്നങ്ങളും പ്രതിപാദിക്കുന്നുണ്ട്.
മാതൃഭൂമി സ്പോർട്സ് (മാസിക)

കായിക വിഷയങ്ങൾ പ്രതിപാദിക്കുന്ന മലയാളത്തിലെ ഒരു ആനുകാലിക പ്രസിദ്ധീകരണമായിരുന്നു **മാതൃഭൂമി സ്പോർട്സ് മാസിക**. മാതൃഭൂമി പബ്ലിക്കേഷൻസ് പ്രസിദ്ധീകരിക്കുന്ന ഈ മാസിക കോഴിക്കോട് നിന്നും പുറത്തിറങ്ങുന്നു. 1994 ജൂൺ 15നാണ് പ്രസിദ്ധീകരണമാരംഭിച്ചത്. 2023 ഒക്ടോബർ ലക്കത്തോടെ മാസിക അച്ചടി നിർത്തി.

## കാരണങ്ങൾ
കേരളത്തിലെ കായിക 
പ്രേമികൾക്ക് സച്ചിൻ തെണ്ടുൽക്കർ ആയിരുന്നു മാതൃഭൂമിയുടെ സ്പോർട്ട്സ് മാസിക വായിക്കാനുള്ള ഏക കാരണം. സച്ചിൻ്റെ താരമൂല്യത്തെ താരതമ്യേനെ നല്ല രീതിയിൽ തന്നെ ഉപയോഗിച്ച മാസിക 2004-ൽ പ്രസിദ്ധീകരണത്തിൽ പത്ത് വർഷം പൂർത്തിയാക്കി. 2013 വരെ 
സച്ചിൻ തെണ്ടുൽക്കർ എന്ന കായിക ബിംബത്തിൻ്റെ പേരിൽ മാത്രം സ്പോർട്ട്സ് മാസിക പ്രസിദ്ധീകരണത്തിൻ്റെ 20ആം വർഷത്തിൽ എത്തി. 

2013ൽ സച്ചിൻ തെണ്ടുൽക്കർ 
ക്രിക്കറ്റിൽ നിന്ന് വിരമിച്ചതോടെ മാസികയുടെ വായനക്കാർ ക്രമേണ കുറഞ്ഞു തുടങ്ങി. ക്രിക്കറ്റിനെ നല്ല രീതിയിൽ തന്നെ മാർക്കറ്റ് ചെയ്ത് 2022 വരെ മലയാളത്തിലെ കായിക
പ്രസിദ്ധീകരണ രംഗത്ത് പിടിച്ച് നിന്നെങ്കിലും
കളിയെഴുത്തുകളിലും ലേഖനങ്ങളിലും പിന്നീട് നിലവാര തകർച്ച നേരിട്ടു.

മൊബൈൽ ഇൻ്റർനെറ്റ് ടെക്നോളജി രംഗത്ത് കുറഞ്ഞ ചെലവിൽ 4G 
ടെക്നോളജിയിൽ വിപ്ലവകരമായ മാറ്റങ്ങൾ ജിയോ മൊബൈൽ കമ്പനി കൊണ്ട് വന്നതോടെ 1990-ലെ കായിക പ്രേമികൾ
സ്പോർട്ട്സ് മാസിക വായനയോട് വിട പറഞ്ഞു തുടങ്ങിയിരുന്നു.
2020-ലെ കൊറോണ മഹാമാരിയുടെ ഒറ്റപ്പെടുത്തലുകൾ കൂടി ഉണ്ടായതോടെ
അധികം പേരും ഇൻ്റർനെറ്റ് യുഗത്തിലേക്ക് വഴിമാറി. 

2020-ന് ശേഷം ഉണ്ടായ 
പുതിയ ലോകത്തിൻ്റെ ധ്രുവീകരണത്തിൽ  
ക്രിക്കറ്റ് കളിയെ കുറിച്ചും 
ക്രിക്കറ്റ് തത്സമയ സ്കോർ അറിയാനും
1990 തലമുറയിലെ കായിക പ്രേമികൾ 
മൊബൈൽ ഇൻ്റർനെറ്റിനെ നല്ല രീതിയിൽ തന്നെ ആശ്രയിച്ച് തുടങ്ങി. 2023ൽ വായനക്കാർ ഇല്ലാതെ മാസികയുടെ മാർക്കറ്റ് കുത്തനെ ഇടിഞ്ഞതോടെ 2023 ഒക്ടോബർ ലക്കത്തോടെ അച്ചടി നിർത്തി.

## പുറം കണ്ണികൾ
മാതൃഭൂമി-സ്പോർട്സ് 

വർഗ്ഗം:മലയാളമാസികകൾ
വർഗ്ഗം:പ്രസിദ്ധീകരണം നിലച്ച മാസികകൾ
യാന യസോവ

ബൾഗേറിയൻ ബുദ്ധിജീവിയും എഴുത്തുകാരിയുമാണ് **യാന യസോവ** (English: **Yana Yazova** (Bulgarian: Яна Язова)
**ല്യൂബ ടൊഡോറോവ ഗൻചേവ** എന്നാണ് തൂലികാനാമം  (Bulgarian: Люба Тодорова Ганчева). **ല്യൂബ ഗൻചേവ** എന്ന പേരിലും എഴുതുന്നുണ്ട്.

## ജീവചരിത്രം
1912ൽ ബൾഗേറിയയിലെ ലോമിൽ ജനിച്ചു.. 
1935ൽ സോഫിയ സർവ്വകലാശാലയിൽ നിന്ന് സ്ലാവിക് ഭാഷാ ശാസ്ത്രത്തിൽ ബിരുദം നേടി. ഫ്രാൻസിലെ സൊർബൊന്നെയിൽ നിന്ന് ഫ്രഞ്ച് ഭാഷയിലും പ്രാവീണ്യം നേടിയിട്ടുണ്ട്. ദ ലാസ്റ്റ് ഓഫ് ദ പാഗൻസ് എന്ന ചരിത്ര പ്രസിദ്ധീകരിച്ചു. 1940ൽ ദ ക്യാപ്റ്റൻ എന്ന പേരിൽ നോവലും പുറത്തിറക്കി. 1942-1943 വർഷത്തിൽ യാന തന്റെ വിശ്വസ്തനും കാമുകനുമായ പ്രഫസർ അലക്‌സാണ്ടർ ബലബനോവുമൊത്ത്  കുട്ടികളുടെ മാസികയായ ബ്ലോക്  എഡിറ്റ് ചെയ്തു. 1943ൽ യാന മറ്റൊരാളെ വിവാഹം ചെയ്തു. പിൽകാതലത്ത്, കമ്മ്യൂണസത്തെ പ്രോത്സാഹിപ്പിക്കുന്ന തരത്തിലുള്ള കവിതകൾ എഴുതാൻ യാനയ്ക്ക് മേൽ സമ്മർദ്ദമുണ്ടായി. എന്നാൽ, അവർ ഏകാന്തവാസം തെരഞ്ഞെടുത്തു.
## സാഹിത്യ ജീവിതം
യാന യസോവയുടെ കവിതകൾ എസ്‌പെരാന്തോ, ചെക്ക് ഭാഷ, സെർബിയൻ, ഉക്രൈനിയൻ ഭാഷകളിലേക്ക് വിവർത്തനം ചെയ്ത് പ്രസിദ്ധീകരിച്ചിട്ടുണ്ട്. യൂറോപ്യൻ രാജ്യങ്ങളും യൂറോപിന്റെ തൊട്ടു കിഴക്കുള്ള രാജ്യങ്ങളിലും ധാരാളമായി യാത്ര ചെയ്ത യാന, നിരവധി യാത്രാ വിവരങ്ങളും എഴുതിയിട്ടുണ്ട്. 
യാനയുടെ ചരിത്ര നോവലായ അലക്‌സാണ്ടർ ഓഫ് മാസിഡോൺ, ട്രിലജ് ബാൽകൻസ് എന്നിവ അവരുടെ മരണാനന്തരമാണ് പ്രസിദ്ധീകൃതമായത്.
### പ്രധാന കൃതികൾ
* *Yazove*, poetry (1931)
* *Revolt*, poetry (1934)
* *Crosses*, poetry (1935)
* *Ana Dyulgerova*, novel (1936)

## അന്ത്യം
1974 ഓഗസ്റ്റിൽ സോഫിയയിലെ അവരുടെ വീട്ടിൽ കൊല്ലപ്പെട്ട നിലയിൽ കാണപ്പെട്ടു.

## അവലംബം

വർഗ്ഗം:എഴുത്തുകാർ
വർഗ്ഗം:ബൾഗേറിയ
വർഗ്ഗം:കവയിത്രികൾ
വർഗ്ഗം:നോവലെഴുത്തുകാർ
വർഗ്ഗം:1912-ൽ ജനിച്ചവർ
പി. സേതുനാഥൻ

ഹാസ്യസാഹിത്യത്തിനുള്ള 2013 ലെ കേരള സാഹിത്യ അക്കാദമി പുരസ്കാരം  നേടിയ സാഹിത്യകാരനാണ് **ഡോ. പി. സേതുനാഥൻ**. **മലയാളപ്പെരുമ** എന്ന ഹാസ്യ സാഹിത്യകൃതിക്കായിരുന്നു പുരസ്കാരം.
## ജീവിതരേഖ
കൊല്ലം ജില്ലയിലെ കൊട്ടാരക്കരയിൽ ജനിച്ചു. തെരുവിൽ പരമേശ്വരൻ നായരും  എൽ.ജാനകിയമ്മയും മാതാ പിതാക്കൾ. കൊട്ടാരക്കര ഗവ.ഹൈസ്‌കൂൾ, കൊല്ലം ഫാത്തിമാ മാതാ നാഷണൽ കോളജ്‌, പന്തളം എൻ.എസ്‌.എസ്‌. കോളജ്‌, ചങ്ങനാശ്ശേരി എൻ.എസ്‌.എസ്‌. ഹിന്ദു കോളജ്‌ എന്നിവിടങ്ങളിൽ പഠിച്ചു. 1968-ൽ കേരള സർവകലാശാലയിൽനിന്ന്‌ മലയാളത്തിൽ ബിരുദാനന്തര ബിരുദം നേടി.. വിവിധ എൻ.എസ്‌.എസ്‌. കോളജുകളിൽ അധ്യാപകനായിരുന്നു. മഹാത്മാഗാന്ധി കോളജിൽ വകുപ്പു മേധാവിയായിരിക്കെ 2002 മാർച്ചിൽ വിരമിച്ചു. കാലടി ശ്രീശങ്കരാചാര്യ സംസ്‌കൃത യൂണിവേഴ്‌സിറ്റിയിൽ നിന്ന് പി.എച്ച്‌.ഡി. ബിരുദം നേടി.  
## കൃതികൾ
* മലയാളപ്പെരുമ
* എം.പി.മന്മഥൻ, കർമ്മപഥത്തിൽ കാലിടറാതെ 
* സ്റ്റീഫൻ ഹോക്കിങ്ങ്-ജീവിക്കുന്ന ഒരു ഇതിഹാസം 
* മലനാട്ടുപെരുമ
* ചീരങ്കാവിൽ യക്ഷിയും മറ്റുകഥകളും  
* മലയാളം മലയാളം നിഘണ്ടു 
* യക്ഷിക്കഥകൾ  
## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം 2014
## അവലംബം


വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
വർഗ്ഗം:ഹാസ്യസാഹിത്യകാരന്മാർ
കിയ അബ്ദുള്ള

**കിയ അബ്ദുള്ള** (ജനനം: 17 മെയ് 1982) ഒരു ബ്രിട്ടീഷ് നോവലിസ്റ്റും സഞ്ചാരസാഹിത്യകാരിയുമാണ്. ലൈഫ്, ''ലവ് ആന്റ് അസിമിലേഷൻ'' *(അഡ്ലിബെഡ്, 2006),*  *ചൈൽഡ്സ് പ്ലേ (*റിവഞ്ച് ഇങ്ക്, 2009), ടേക്ക് ഇറ്റ് ബാക്ക് (ഹാർപ്പർകോളിൻസ്, 2019) എന്നിങ്ങനെ അവർ മൂന്ന് നോവലുകൾ എഴുതിയിട്ടുള്ള അവർ ഒപ്പം ഗാർഡിയൻ, ദി ന്യൂയോർക്ക് ടൈംസ്, ദി ടെലിഗ്രാഫ്, ബിബിസി, ലോൺലി പ്ലാനറ്റ് എന്നിവയ്ക്കായി ലേഖന സംഭാവനകളും നൽകിയിട്ടുണ്ട്.

## അവലംബം
എൻ. മൂസക്കുട്ടി

2013 ലെ കേരള സാഹിത്യ അക്കാദമി പുരസ്കാരം  നേടിയ വിവർത്തകനാണ് **എൻ. മൂസക്കുട്ടി**. ജെയിംസ് ജോയിസിന്റെ **യുലീസസ്** എന്ന വിവർത്തന കൃതിക്കായിരുന്നു പുരസ്കാരം.
വൈജ്‌ഞാനികം, വിവർത്തനം, ബാലസാഹിത്യം, പുനരാഖ്യാനം എന്നീ വിഭാഗങ്ങളിലായി നൂറിലേറെ പുസ്‌തകങ്ങൾ പ്രസിദ്ധീകരിച്ചിട്ടുണ്ട്. 
## ജീവിതരേഖ
എക്‌സ്പ്രസ്‌ ദിനപത്ര ത്തിൽ സബ്‌ എഡിറ്ററായിരുന്നു.  യുളീസസിനു കേരളസാഹിത്യ അക്കാദമിയുടെ വിവർത്തനത്തിനുള്ള അവാർഡ്‌ ലഭിച്ചു. 
## കൃതികൾ
* യുലീസസ്
* എഴുത്തുകാരിയുടെ മുറി (വെർജീനിയ വൂൾഫ്)
* ട്രോട്‌സ്കിയുടെ സാഹിത്യവും വിപ്ലവവും
* തെരഞ്ഞെടുത്ത ഡെക്കാമറൺ കഥകൾ (ബൊക്കാച്യോ)
* തെരഞ്ഞെടുത്ത ഉപന്യാസങ്ങൾ (ബെർട്രാന്റ്‌ റസൽ)
* മോപ്പസാങ്‌ കഥകൾ
* ഒ. ഹെൻട്രി കഥകൾ
* കിഴവനും കടലും (ഹെമിങ്‌വേ)
* 'അധോലോകത്തുനിന്നുള്ള കുറിപ്പുകൾ (ദസ്‌തയേവ്‌സ്കി)
* വധശിക്ഷയ്‌ക്കു വിധിക്കപ്പെട്ടവരുടെ അന്ത്യനാളുകൾ (വിക്‌ടർഹ്യൂഗോ)
* മാജിക്‌ മൗണ്ടൻ (തോമസ്‌ മൻ)
* മോഷ്‌ടാവിന്റെ ദിനക്കുറിപ്പുകൾ (ഷെനെ)
* ദി പ്രിൻസ്‌ (മാക്കിയവെല്ലി)
* ഷേക്‌സ്പിയർ സമ്പൂർണകൃതികൾ
## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം 2014

## അവലംബം
ജെ.ആർ. ആക്കർലി

**ജോ റാൻഡോൾഫ്  "J. R." ആക്കർലി** (ജീവിതകാലം: 4 നവംബർ 1896  മുതൽ  4 ജൂൺ 1967 വരെ) ഒരു ബ്രിട്ടീഷ് എഴുത്തുകാരനും എഡിറ്ററുമായിരുന്നു. 1927 ൽ ബി.ബി.സ. സ്ഥാപിക്കപ്പെട്ടതിന് ഒരു വർഷത്തിനു ശേഷം അതിൻറെ പ്രതിവാര മാഗസിനായ “ദ ലിസണറിൽ” സാഹിത്യസംബന്ധിയായ എഡിറ്ററായി നിയമിക്കപ്പെട്ടിരുന്നു. ഈ സ്ഥാനത്ത് രണ്ടു പതിറ്റാണ്ടിലധികം സേവനം ചെയ്തിരുന്നു. ബ്രിട്ടനിൽ സ്വാധീനം ചെലുത്തിയ പല ഉയർന്നുവരുന്ന എഴുത്തുകാരുടേയും കവികളുടേയും രചനകൾ അദ്ദേഹം പ്രസിദ്ധപ്പെടുത്തിയിരുന്നു. 1960 ൽ ആക്കർലിയുടെ നോവലായ “We Think the World of You” പുറത്തു വന്നിരുന്നു. ഇത് അദ്ദേഹം എഴുതിയ ഏക നോവലായിരുന്നു.

## അവലംബം
പോൾ ആബിൾമാൻ

**പോൾ ആബിൾമാൻ** (ജീവിതകാലം: 13 ജൂൺ 1927 – 25 ഒക്ടോബർ 2006) ഒരു ഇംഗ്ലീഷ് നാടകകൃത്തും നോവലിസ്റ്റുമായിരുന്നു.  അദ്ദേഹത്തിൻറെ പരീക്ഷണാത്മകനോവലായ  “*I Hear Voices”* 1958 ൽ ഒളിമ്പിയ പ്രസ് പ്രസിദ്ധീകരിച്ചിരുന്നു.

## ജീവിതരേഖ
യോർൿഷയറിലെ ലീഡ്സിൽ ഒരു ജൂതകുടുബത്തിലാണ് ആബിൾമാൻ ജനിച്ചത്. അദ്ദേഹം ലണ്ടനിലെ ഹാംസ്റ്റഡിൽ സ്ഥിരതാമസമാക്കിയിരുന്നു. അദ്ദേഹത്തിൻറെ പിതാവ് ഒരു തയ്യൽക്കാരനും മാതാവ് ഒരു നടിയുമായിരുന്നു. ആബിൾമാൻ രണ്ടുതവണ വിവാഹം കഴിച്ചിരുന്നു. ആദ്യം 1958 ൽ ടിന കാർസ് ബ്രൌണിനെയും വിവാഹമോചിതനായശേഷം ഷെയ്‍ള ഹട്ടൺ ഫോക്സിനെ 1978 ൽ വിവാഹം കഴിച്ചിരുന്നു. ടിന കാർസ് ബ്രൌണിലും ഷെയ്ല ഹട്ടൺ ഫോക്സിലുമായി ഒരോ പുത്രന്മാരുമുണ്ട്.

## നോവലുകൾ
* *I Hear Voices* (1958)
* *As Near As I Can Get* (1962)
* *Vac* (1968)
* *The Twilight of the Vilp* (1969)
* *Bits: Some Prose Poems* (1969, poems)
* *The Mouth and Oral Sex* (1969, psychology)
* *Tornado Pratt* (1978, novel)
* *Porridge: The Inside Story* (1979)
* *Shoestring* (1979)
* *Shoestring's Finest Hour* (1980)
* *County Hall* (1982, novel)
* *The Doomed Rebellion* (1983)
* *Straight Up: The Autobiography of Arthur Daley* (1991)
* *Waiting for God* (1994)

## നാടകങ്ങൾ
* *Green Julia* (1966)
* *Tests* (playlets) (1966)
* *Blue Comedy: Madly in Love, Hawk's Night* (1968)

## ജീവചരിത്രം
* nndb.com

## അവലംബം

വർഗ്ഗം:ഇംഗ്ലീഷ് നാടകകൃത്തുക്കൾ
സ്റ്റീവ് സ്മിത്ത് (നോവലിസ്റ്റ്)

**ഫ്ലോറൻസ് മാർഗരറ്റ് സ്മിത്ത്**, സ്റ്റീവ് സ്മിത്ത് എന്ന പേരിലറിയപ്പെടുന്ന ഒരു ഇംഗ്ലീഷ് കവിയും നോവലിസ്റ്റുമായിരു്നു. 1902 സെപ്റ്റംബർ 20 മുതൽ 1971 മാർച്ച് ഏഴുവരെയുള്ള കാലത്താണ് അവർ ജീവിച്ചിരുന്നത്.

## ജീവിതരേഖ
ഫ്ലോറൻസ് മാർഗരറ്റ് സ്മിത്ത് എന്ന സ്റ്റീവ് സ്മിത്ത് എതേലിൻറെയും ചാൾസ് സ്മിത്തിൻറെയും രണ്ടാമത്തെ പുത്രിയായി കിങ്സ്റ്റൺ അപ്പോൺ ഹള്ളിൽ ജനിച്ചു. കുടുംബത്തിനുള്ളി‍ൽ "പെഗ്ഗി" എന്ന വിളിപ്പേരിലാണ് അവർ അറിയപ്പെട്ടിരുന്നത്. യുവതിയായതിനുശേഷം ഒരിക്കൽ പാർക്കിനു സമീപത്തുകൂടി സഞ്ചരിക്കവേ അവർക്ക് സ്റ്റീവ് ഡോണോഗ്ഗ്യു എന്ന പ്രശസ്ത ജോക്കിയുമായുള്ള മുഖസാദൃശ്യത്തെക്കുറിച്ച് അവരുടെ സുഹൃത്ത് അഭിപ്രായം പറഞ്ഞതിനു ശേഷം അദ്ദേഹത്തിൻറെ ആരാധികയായിരുന്ന അവർ “സ്റ്റീവ്” എന്നു തൻറെ പേരിനൊപ്പം കൂട്ടിച്ചേർക്കുകയുണ്ടായി. 

അവരുടെ പിതാവ് ഒരു ഷിപ്പിംഗ് ഏജൻറായിരുന്നു. ഇത് അദ്ദേഹത്തിനു പരമ്പരാഗമായി ലഭിച്ച ബിസിനസായിരുന്നു. കമ്പനിയും വിവാഹബന്ധവും ഒരുപോലെ തകർന്നതോടുകൂടി അദ്ദേഹം അവിടെ നിന്നു ഓടിപ്പോയ അദ്ദേഹത്തെ അതിൽപ്പിന്നെ അപൂർവ്വമായി മാത്രമേ സ്റ്റീവ് സ്മിത്തിനു കാണുവാൻ സാധിച്ചുള്ളു.  

സ്റ്റീവ് സ്മിത്തിന് 3 വയസു പ്രായമുള്ളപ്പോൾ, അവർ തൻറെ സഹോദരിയോടും മാതാവിനോടുമൊപ്പം വടക്കൻ ലണ്ടനിലെ പാൽമേർസ് ഗ്രീനിലേയ്ക്കു മാറിത്താമസിച്ചു. 1971 ൽ മരണമടയുന്നതുവരെ അവിടെയാണ് താമസിച്ചിരുന്നത്. തൻറെ പിതാവ് ഉപേക്ഷിച്ചു പോയെന്നുള്ള യാഥാർത്ഥ്യം ഉൾക്കൊള്ളുന്നതിൽ അവർ വൈമന്യം കാണിച്ചിരുന്നു. അവരുടെ മാതാവ് അസുഖബാധിതയായ സമയത്ത് മാഡ്ജ് സ്പിയർ എന്ന അവരുടെ അമ്മായി ഒപ്പം താമസിക്കുവാനെത്തിച്ചേർന്നു. അവർ സ്മിത്തിനെയും സഹോദരി മോള്ളിയെയും സംരക്ഷിക്കുന്നതിൽ ബത്തശ്രദ്ധയായിരുന്നു. സ്മിത്തിൻറെ ജീവിതത്തിലെ ഒരു പ്രധാന വ്യക്തിയായിരുന്നു മാഡ്ജ് സ്പിയർ. മാഡ്ജ് സ്പിയർ ഒരു സ്ത്രീസ്വാതന്ത്ര്യവാദിയും കൂടിയായിരുന്നു. 

സ്മിത്തിനു 5 വയസു പ്രായമുള്ളപ്പോൾ ക്ഷയരോഗസംബന്ധിയായി ആന്ത്രസ്‌തരവീക്കമുണ്ടാവുകയും കെൻറിലെ ബ്രോഡ്‍സ്റ്റയേർസിനു സമീപമുള്ള ഒരു സാനിട്ടോറിയത്തിലേയ്ക്കു ചികിത്സയ്ക്കായി അയയ്ക്കപ്പെടുകയും ചെയ്തു. അവിടെ മൂന്നുവർഷം ചികിത്സ തുടർന്നു. അക്കാലത്ത് തൻറെ മാതാവിൻറെയുടത്തു നിന്ന് അകലെയായതിൽ അവർ അത്യധികം വിഷമിച്ചിരുന്നു. ഭയവും മരണവും അവരെ ചിത്തഭ്രമം പോലെയുള്ള അവസ്ഥയിലെത്തിക്കുകയും ഇവ പല കവിതകൾക്കും വിഷയമാവുകയും ചെയ്തിരുന്നു. സ്മിത്തിന് 16 വയസു പ്രായമുള്ളപ്പോൾ അവരുടെ മാതാവ് മരണമടഞ്ഞു.

പാൽമേർസ് ഗ്രീൻ ഹൈസ്കൂളിലും നോർത്ത് ലണ്ടൻ കോളജിയേറ്റ് സ്കൂൾ ഫോർ ഗേൾസിലുമായിട്ടാണ് സ്മിത്ത് വിദ്യാഭ്യാസം ചെയ്തത്. ബാക്കിയുള്ള ജീവിതകാലം അവർ അമ്മായിയോടൊപ്പം കഴിഞ്ഞു. 

1971 മാർച്ച് 7 ൻ ബ്രെയിൻട്യൂമർ കാരണമായി സ്റ്റീവ് സ്മിത്ത് മരണമടഞ്ഞു. മരണശേഷം അവരുടെ അവസാനകാല കവിതകളുടെ സമാഹാരമായ “*Scorpion and other Poems” 1972 ൽ പ്രസിദ്ധീകരിക്കപ്പെട്ടിരുന്നു.* 1975 ൽ “ *Collected Poems” എന്ന പേരിലുള്ള കവിതാസമാഹാരം പുറത്തിരങ്ങി. അവരുടെ*  മൂന്നു നോവലുകൾ പുനപ്രസിദ്ധീകരിക്കപ്പെടുകയും അവരുടെ ജീവിതകഥയെ ആധാരമാക്കിയുള്ള നാടകം “സ്റ്റീവി” എന്ന പേരിൽ ഹഗ്ഗ് വൈറ്റ്മോർ രചിക്കുകയും ചെയ്തിരുന്നു.  ഇതിന് 1978 ൽ റോബർട്ട് എൻഡേർസ് സിനിമാ ഭാഷ്യം ചമക്കുകയും ഗ്ലെൻഡ ജാക്സണും മോണ വാഷ്‍ബൌർണെയും പ്രധാന വേഷങ്ങളിൽ അഭിനയിക്കുകയും ചെയ്തിരുന്നു. 

## അവലംബം

വർഗ്ഗം:കവികൾ
വർഗ്ഗം:കവികൾ ദേശീയത അനുസരിച്ച്
വർഗ്ഗം:നോവലെഴുത്തുകാർ
ആലിസ് ഡീഹിൽ

**ആലിസ് ഡീഹിൽ** (ജീവിതകാലം: 1844 – 13 ജൂൺ 1912) ഒരു ഇംഗ്ളീഷ് നോവലിസ്റ്റും സംഗീതജ്ഞയുമായിരുന്നു. 1872 ൽ അവർ ഒരു സംഗീതമേളയിലെ പിയാനോ വിദഗ്ദ്ധ എന്ന നിലയിൽനിന്ന് എഴുത്തുകാരിയിലേയ്ക്കുള്ള ചുവടുമാറ്റം നടത്തി. സംഗീത അവലോക ലേഖനങ്ങളും ഏകദേശം 50 നോവലുകളും മറ്റു പുസ്തകങ്ങളും രചിച്ചിട്ടുണ്ട്.  

## ജീവിതരേഖ
ആലിസ് ഡിഹിൽ, ആലിസ് ജ്യോർജിന മാൻഗോൾഡ് എന്ന പേരിൽ എസ്സെക്സിലെ ആവെലിയിൽ അവരുടെ അമ്മവഴിയുള്ള മുത്തശ്ശനായ ചാൾസ് വിഡലിൻറെ വീട്ടിലാണ് ജനിച്ചത്. അദ്ദേഹം ജമൈക്കയിൽ ജനിച്ച ഒരു ഗ്രാമീണ ഡോക്ടറായിരുന്നു. 1804 മുതൽ അദ്ദേഹം ആവെലിയിൽ തൻറെ പ്രാക്ടീസ് തുടരുന്നുണ്ടായിരുന്നു. കാൾസ് മാൻഗോൾഡിൻറെയും എലിസയുടെയും രണ്ടാമത്തെ കുട്ടിയായിരുന്നു അവർ. അവർ പ്രധാനമായും ലണ്ടനിലാണ് ജീവിച്ചത്. അവിടെ ആലിസ് സംഗീതം പഠിക്കുകയും ചെയ്തിരുന്നു.

1861 ൽ പാരീസിലെ ഒരു സ്റ്റേജിലാണ് ആലിസ് ആദ്യമായി പിയാനോയിലുള്ള പ്രാവണ്യം തെളിയിച്ചത്.1863 ൽ അവർ ഒരു വയലിനിസ്റ്റും സംഗീത സംവിധായകനുമായ ലൂയിസ് ഡഹ്‍ലെയെ (c. 1837 – 1910) വിവാഹം കഴിച്ചിരുന്നു. അവർക്ക് 6 കുട്ടികളായിരുന്നു ഉണ്ടായിരുന്നത്.  1872 വരെ പിയാനോയിൽ പ്രാഗല്ഭ്യം തെളിയിച്ചിരുന്നു.

## അവലംബം

വർഗ്ഗം:ഇംഗ്ലീഷ് നോവലെഴുത്തുകാർ
വർഗ്ഗം:ഇംഗ്ലീഷ് സംഗീതജ്ഞർ
വർഗ്ഗം:1844-ൽ ജനിച്ചവർ
വർഗ്ഗം:1912-ൽ മരിച്ചവർ
വർഗ്ഗം:ജൂൺ 13-ന് മരിച്ചവർ
മാഷോടു ചോദിക്കാം

ശാസ്ത്രകാരനായ കെ. പാപ്പൂട്ടി രചിച്ച ഒരു ശാസ്ത്രഗ്രന്ഥമാണ് 'മാഷോടു ചോദിക്കാം' യുറീക്ക മാസികയിൽ പ്രസിദ്ധീകരിച്ച ഇതേപേരിലുള്ള പംക്തിയുടെ ക്രോഡീകരണമാണ് പുസ്തകം. ഇതിന്റെ  തുടർച്ചയായി രചിച്ച ചിരുതക്കുട്ടിയും മാഷും എന്ന ഗ്രന്ഥത്തിനു 2008-ലെ കേരള സാഹിത്യ അക്കാദമി പുരസ്കാരം ലഭിച്ചിരുന്നു.
## കഥാപാത്രങ്ങൾ
* ചിരുതക്കുട്ടി
* മാഷ്
* ഉണ്ണി
* ടീച്ചർ

വർഗ്ഗം:മലയാളത്തിലെ ബാലസാഹിത്യകൃതികൾ
പോൾ ആഡം

**പോൾ ആഡം** (ജനനം: 1958 ൽ കൊവെൻട്രിയിൽ) ഒരു ഇംഗ്ലീഷ്‍ എഴുത്തുകാരനാണ്. അദ്ദേഹം മുതിർന്നവർക്കും കുട്ടികൾക്കുമുള്ള അനേകം നോവലുകൾ രചിച്ചിച്ചിട്ടുണ്ട്. 

## '''ജീവിതരേഖ'''
പോൾ ആഡം അദ്ദേഹത്തിന് ഏകദേശം ഒരു വയസുമാത്രം പ്രായമുള്ളപ്പോഴാണ് ഷെഫീൽഡിലെത്തുന്നത്. അദ്ദേഹം നോട്ടീംഹാം യൂണിവേഴ്സിറ്റിയിൽ നിയമം പഠിക്കുകയും അതിനുശേഷം പത്രപ്രവർത്തനത്തിലേയ്ക്കു തിരിയുകയും ചെയ്തു. താൻ ചെറുപ്പകാലം ചിലവഴിച്ച ഇംഗ്ലണ്ടിലെ ഷെഫീൽഡിലും റോമിലുമായാണ് ജോലി സംബന്ധമായി പ്രവർത്തിച്ചിരുന്നത്. നിരൂപകരുടെ പ്രചുരപ്രശംസനേടിയ 11 സ്തോഭജനകങ്ങളായ നോവലുകൾ മുതിർന്നവരെ ഉദ്ദേിച്ച് അദ്ദേഹം രചിച്ചിരുന്നു.  കൌമാരപ്രായക്കാർക്കായി “മാക്സ് കാസ്സിഡി” ത്രില്ലർ നോവലുകളുടെ ഒരു പരമ്പരതന്നെ സൃഷ്ടിച്ചിരുന്നു. ഇതിലെ ആദ്യ പുസ്തകമായ “Escape from Shadow Island” സാൽഫോർഡ് ചിൽഡ്രൺസ് ബുക്ക് അവാർഡ് നേടിയിരുന്നു. ടെലിവിഷനും സിനിമകൾക്കും അദ്ദേഹം സ്ക്രിപ്റ്റ് തയ്യാറാക്കാറുമുണ്ടായിരുന്നു. പോൾ ആഡം അനേക വർഷങ്ങൾ നോട്ടിംഹാമിലാണു ജീവിച്ചതെങ്കിലും ഇപ്പോൾ പത്നിയോടും രണ്ടു കുട്ടികളോടുമൊപ്പം ഷഫീൽഡിൽ ജീവിക്കുന്നു.

## സാഹിത്യസംഭാവനകൾ
* *An Exceptional Corpse* (1993)
* *A Nasty Dose of Death* (1994)
* *Toxin* (1995)
* *Unholy Trinity* (1999)
* *Shadow Chasers* (2000)
* *Genesis II* (2001)
* *Flash Point* aka *Oracle Lake* (2003)
* *Sleeper* aka *The Rainaldi Quartet* (2004)
* *Enemy Within* (2005)
* *Knife Edge* (2008)
* *Escape From Shadow Island* (2009)
* *Paganini's Ghost: A Mystery* (2010)
* *Jaws of Death* (2011)
* *Attack at Dead Man's Bay* (2012)
* *Dixieland* (2013)

## അവലംബം

വർഗ്ഗം:ഇംഗ്ലീഷ് സാഹിത്യകാരന്മാർ
വാമന മഹാപുരാണം

മഹാവിഷ്ണുവിന്റെ ദശാവതാരങ്ങളിൽ അഞ്ചാമത്തേതാണ് **വാമനമൂർത്തി** . വിഷ്ണുവിന്റെ വാമനാവതാരത്തിന്റെ കഥയാണ് വാമനപുരാണത്തിലെ മുഖ്യ വിഷയം . 18 മഹാപുരാണങ്ങളിൽ പതിനാലാമത്തെ പുരാണമാണിത് . 

## പുരാണ ഘടന

മത്സ്യ പുരാണം , സ്കന്ദ പുരാണം തുടങ്ങിയവയിലെ വിവരമനുസരിച്ച് വാമനപുരാണത്തിൽ 10000 ശ്ളോകങ്ങളുണ്ട് . എന്നാൽ ഇപ്പോൾ ലഭ്യമായ വാമനപുരാണത്തിൽ വെറും ആറായിരത്തിനു മേൽ(6000) ശ്ളോകങ്ങൾ മാത്രമാണുള്ളത് .നാരദീയ പുരാണമനുസരിച്ച് വാമനപുരാണത്തിനു രണ്ടു ഭാഗങ്ങളുണ്ട് . *ആറായിരം ശ്ളോകങ്ങളടങ്ങിയ പൂർവ്വഭാഗവും , നാലായിരം ശ്ളോകങ്ങൾ ഉള്ള ഉത്തര ഭാഗവും* . ഇപ്പോൾ ലഭ്യമായത് ചിലപ്പോൾ പൂർവ്വഭാഗമാകാം . ദേവി , ഭഗവതി , സൂര്യൻ , ഗണപതി എന്നിവരെ സ്തുതിക്കുന്നതാണ് ഉത്തരഭാഗം . ഈ ഭാഗത്തെ *ബൃഹത് വാമനപുരാണം* എന്നും പറയുന്നുണ്ട് . 

വിഷ്ണുവിന്റെ അവതാരകഥയ്ക്കു പ്രാധാന്യം നൽകിയിരിക്കുന്ന വൈഷ്ണവ പുരാണമാണ് ഇതെങ്കിലും , എല്ലാ ദേവതമാരെയും സമഭാവനയോടെ ഇതിൽ വീക്ഷിക്കുന്നു . വിഷ്ണുവിനെപ്പോലെ തന്നെ ശിവനെയും ബ്രഹ്‌മാവിനെയും ഇതിൽ പ്രാധാന്യത്തോടെ വർണ്ണിക്കുന്നു .

ആകെ 97 അദ്ധ്യായങ്ങളിലായി 5790 ശ്ലോകങ്ങളാണ് ഇന്ന് ലഭ്യമായ വാമനപുരാണത്തിലുള്ളത്.

മഹാകവി വള്ളത്തോൾ വാമനപുരാണം മലയാളത്തിൽ തർജ്ജമ ചെയ്തിട്ടുണ്ട്.

## ആഖ്യാനരീതിയും കാലഘട്ടവും

വാമനപുരാണത്തിന്റെ കാലഘട്ടത്തെപ്പറ്റി ഏതാനും ഊഹാപോഹങ്ങൾ മാത്രമേയുള്ളൂ . കാളിദാസ കൃതികളുടെ സ്വാധീനം ഇതിൽ കാണുവാൻ സാധിക്കും . ഗുപ്തഭരണ കാലത്താണ് കാളിദാസൻ ജീവിച്ചിരുന്നതെന്നു കരുതപ്പെടുന്നു . അപ്പോൾ ഏതാണ്ട് അഞ്ചാം നൂറ്റാണ്ടിനു ശേഷമായിരിക്കും ഈ പുരാണത്തിന്റെ കാലഘട്ടമെന്ന് ഊഹിക്കാം . 

നൈമിശാരണ്യത്തിൽ വച്ച് ബ്രഹ്മപുത്രനായ പുലസ്ത്യമുനി നാരദനോട് വിവരിക്കുന്നതായിട്ടാണ് ഇതിന്റെ ആഖ്യാനം .പലതരം വിചിത്രങ്ങളായ കഥകളും ഉപകഥകളും ഇതിൽ അടങ്ങിയിരിക്കുന്നു .പല വിശിഷ്ട തീർത്ഥങ്ങളുടെ മാഹാത്മ്യവും , ദേവീ മാഹാത്മ്യം , ദേവാസുരയുദ്ധം , മഹാബലി ചരിതം , ശിവ പാർവ്വതീ വിവാഹം , വാമനാവതാരം , മഹാബലി ബന്ധനം എന്നിവ ഇതിൽ പ്രധാനങ്ങളാണ് .

## അവലംബം

വർഗ്ഗം : പുരാണങ്ങൾ
നാരദേയപുരാണം

18 പുരാണങ്ങളിൽ ആറാമത്തെ പുരാണമാണ് **ശ്രീമദ് നാരദീയപുരാണം** .ബ്രഹ്‌മാവിന്റെ മാനസപുത്രന്മാരായ *സനകൻ , സനന്ദനൻ , സനല്കുമാരൻ , സനാതനൻ* എന്നിവർ **നാരദമുനി**യോട് പരമാത്മതത്വങ്ങൾ വെളിപ്പെടുത്തുന്നുണ്ട് . ഈ വിവരങ്ങൾ **സൂതപൗരാണികൻ** നൈമിശാരണ്യത്തിലെ മുനിമാർക്കു വിവരിച്ചു കൊടുക്കുന്നതായിട്ടാണ് ഇതിന്റെ ആഖ്യാനം .

## ശ്ളോകസംഖ്യയും കാലഘട്ടവും

മൊത്തത്തിൽ 25000-ഓളം ശ്ളോകങ്ങൾ നാരദീയപുരാണത്തിനു ഉണ്ടെന്നാണ് മത്സ്യപുരാണത്തിലും മറ്റുമുള്ള സൂചന . എങ്കിലും 18500 ശ്ളോകങ്ങൾ മാത്രമേ കണ്ടു കിട്ടിയിട്ടുള്ളൂ . രാധാമാധവമാഹാത്മ്യങ്ങളെക്കുറിച്ചു പറയുന്നതിനാൽ ഈ പുരാണത്തിന്റെ കാലഘട്ടം ഗീതാഗോവിന്ദത്തിന്റെ കാലഘട്ടമായ ഏതാണ്ട് 12 -ആം നൂറ്റാണ്ടു ആകാനാണ് സാധ്യത .
## പുരാണ ഘടന
ഈ പുരാണത്തിനു **പൂർവ്വാർദ്ധം** , **ഉത്തരാർദ്ധം** എന്നിങ്ങനെ രണ്ടു ഭാഗങ്ങളുണ്ട് . 

പൂർവ്വാർദ്ധത്തിനു **നാല്** ഭാഗങ്ങളുണ്ട് .

ഒന്നാം പാദം -  അദ്ധ്യായങ്ങൾ 1 മുതൽ  41 വരെ .

രണ്ടാം പാദം - അദ്ധ്യായങ്ങൾ 42  മുതൽ  62  വരെ .

മൂന്നാം പാദം - അദ്ധ്യായങ്ങൾ 63  മുതൽ  91  വരെ . 

നാലാം പാദം - അദ്ധ്യായങ്ങൾ 92  മുതൽ  125  വരെ .

*ഉത്തരഭാഗം* 81 അദ്ധ്യായങ്ങൾ അടങ്ങിയതാണ് . 

ഉത്തരഭാഗത്തിൽ നാരദനോ ബ്രഹ്മപുത്രന്മാരോ ഇല്ല . വസിഷ്ഠനും മാന്ധാതാവും തമ്മിലുള്ള സംഭാഷണമാണ് ഇതിലെ പ്രമേയം . ഉത്തരഭാഗത്തിനു പൂർവ്വഭാഗവുമായി വാസ്തവത്തിൽ ബന്ധമില്ല . അതുകൊണ്ടു നാരദീയപുരാണം *പൂർവ്വഭാഗം* കൊണ്ട് പൂർണ്ണമാകുന്നതായി പണ്ഡിതർ കരുതുന്നു .

## അവലംബം

വർഗ്ഗം : പുരാണങ്ങൾ
മാക്സ് കാസ്സിഡി

ബ്രിട്ടീഷ് ഗ്രന്ഥകർത്താവായ പോൾ ആഡം രചിച്ച “മാക്സ് കാസ്സിഡി” ടീനേജ് നോവൽ പരമ്പരയിലെ കേന്ദ്ര കഥാപാത്രമാണ് മാക്സ് കാസ്സിഡി. പ്രധാനമായി ടീനേജ് വായനക്കാരെ ലക്ഷ്യമാക്കിയാണ് ഈ നോവൽ രചിക്കപ്പെട്ടത്. പതിനാലു വയസുകാരനായ സ്കൂൾ വിദ്യാർത്ഥി മാക്സ് ലണ്ടനിൽ തൻറെ&nbsp;രക്ഷാകർത്താവായ കോൺസ്യൂലയോടൊപ്പം താമസിച്ചു വരുന്നു. എന്നാൽ രാത്രിയിൽ അവന് അമാനുഷികമായ ചില കഴിവുകൾ കാട്ടുന്ന ഒരു വീരനായകനായി മാറുന്നു. ആപത്തുകളിൽനിന്ന് അസാധാരണമായി രക്ഷപെടാനും ആളുകളെ രക്ഷപെടുത്തുവാനുമുള്ള കഴിവുകൾ അവൻ സമർത്ഥമായി ഉപയോഗിക്കുന്നു. പൂട്ടുകൾ പൊളിക്കുക, വിലങ്ങിൽനിന്നും ചങ്ങലകളിൽനിന്നും പെട്ടികളിൽനിന്നുമൊക്കെ രക്ഷപെടുക എന്നതൊക്കെ മാക്സിൻറെ കഴിവുകളിൽ ചിലതാണ്. അതുപോലെ 3 മിനിട്ടുവരെ ശ്വാസം പിടിച്ചു നിർത്തുവാനുള്ള കഴിവും ഉണ്ട്. യഥാർത്ഥ ജീവിതത്തിലെ പല ആപത്തുകളിൽനിന്നും ഈ കഴിവുകളുപയോഗിച്ച് അവൻ രക്ഷപെടുന്നുണ്ട്. മാക്സിന്റെ പിതാവിനെ രണ്ടു വർഷങ്ങൾക്കുമുമ്പ് മദ്ധ്യ അമേരിക്കയിൽ വച്ചു കാണാതായിരുന്നു. മാക്സിന്റെ മാതാവ് ഹെലൻ, അലക്സാണ്ടർ എന്നയാളുടെ മരണവുമായി ബന്ധപ്പെട്ട് 20 വർഷത്തേയ്ക്കു ജയിൽ ശിക്ഷ വിധിക്കപ്പെട്ടിരിക്കുകയായിരുന്നു. തന്റെ പിതാവാ ജീവിച്ചിരുപ്പുണ്ടെന്നു വിശ്വാസിച്ച മാക്സ് പിതാവിനെ അന്വഷിച്ചു പുറപ്പെടുവാനും മാതാവിനെ ജയിലിൽ നിന്നു മോചിതയാക്കുവാനും തീരുമാനിക്കുന്നു.
ഈ പരമ്പരിയിലെ ആദ്യ പുസ്തകമായ “എസ്കേപ്പ് ഫ്രം ഷാഡോ ഐലൻറ്” റാൻഡം ഹൌസ് ചിൽഡ്രൺസ് ബുക്സ് 2009 ജൂലൈ മാസത്തിൽ യു.കെ.യിൽ പ്രസിദ്ധീകരിച്ചിരുന്നു. കുട്ടികളുടെ പുസ്തകങ്ങളുടെ 5 അവാർഡുകൾക്കുള്ള ആദ്യ പട്ടികയിൽ സ്ഥാനം പിടിച്ചിരുന്നു. 2010 ൽ ഈ പുസ്തകത്തിന് സാൽഫോർഡ് ചിൽഡ്രൺസ് ബുക്ക് അവാർഡ് ലഭിക്കുകയുണ്ടായി.&nbsp; ഇത് അമേരിക്കൻ ഐക്യനാടുകളിൽ വാൽഡൻ പോണ്ട് പ്രസിന്റെ പേരിൽ പ്രസിദ്ധീകരിക്കപ്പെട്ടിരുന്നു. ഈ പരമ്പരയിലെ രണ്ടാമത്തെ പുസ്തകം, “ജാസ് ഓഫ് ഡെത്ത്” 2011 ആഗസ്റ്റ് മാസത്തിൽ പുറത്തിറങ്ങി. മൂന്നാത്തെ പുസ്തകമായ “ഡെഡ്മാൻസ് ബേ” 2012 ജനുവരിയിലും പുറത്തിറങ്ങി

വർഗ്ഗം:കഥാപാത്രങ്ങൾ
ചതുരംഗ (നോവൽ)

രബീന്ദ്രനാഥ് ടാഗോർ എഴുടിയ ബംഗാളിനോവലാണ് **ചതുരംഗ (Chaturanga)**.  1916ലാണ് ഈ നോവൽ പ്രസിദ്ധീകരിച്ചത്. ഈ നോവലെ പ്രധാന കഥാപാത്രം സ്രീബിലസ് എന്നു പേരുള്ള ഒരു ചെറുപ്പക്കാരനാണ്. ആഖ്യാനരൂപത്തിലാണ് നോവൽ അവതരിപ്പിച്ചിട്ടുള്ളത്. സച്ചിസ്, ഡാമിനി, ജ്യാതാമൊഷായ് എന്നിവരാണ് മറ്റു പ്രധാന കഥാപാത്രങ്ങൾ. 

ഈ നോവലിന് നാല് അധ്യായങ്ങളാണുള്ളത്. ഒരോ അധ്യാങ്ങൾക്കും പ്രധാനകഥാപാത്രങ്ങളുടെ പേരുകളാണ് തലകെട്ടായി നൽകിയിരിക്കുന്നത്. 

## അവലംബം

വർഗ്ഗം:ബംഗാളി നോവലുകൾ
എം ആൻഡ് ദ ബിഗ് ഹൂം

ജെറി പിന്റോ എഴുതിയ ഇംഗ്ലീഷ് നോവലാണ് **എം ആൻഡ് ദ ബിഗ് ഹൂം** (Em and the big Hoom). 2012 ലെ ഹിന്ദു ലിറ്റററി പ്രൈസും 2016 ലെ ഇംഗ്ലീഷ് പുസ്തകങ്ങൾക്കായുള്ള കേന്ദ്ര സാഹിത്യ അകാദമി അവാർഡും ഉൾപ്പടെ നിരവധി പുരസ്കാരങ്ങൾ ലഭിച്ചിട്ടുണ്ട്. മറാത്തി, തമിഴ്, ഫ്രഞ്ച് ഭാഷകളിലേക്ക് ഈ നോവൽ വിവർത്തനം ചെതിട്ടുണ്ട്.

## നോവലിനെപ്പറ്റി
സന്തോഷത്തിന്റേയും സന്താപത്തിന്റേയും രണ്ടു ധ്രുവങ്ങൾക്കിടയിൽ ചാഞ്ചാടുന്ന അമ്മമനസ്സിന്റെ കഥയാണ് എം അൻഡ് ദ ബിഗ് ഹൂം. കൗമാരപ്രായക്കാരനായ മകനാണ് കഥ പറയുന്നത്. അമ്മയെ  *എം* എന്നും  അച്ഛനെ *ബിഗ് ഹും* എന്നുമാണ്  താനും സഹോദരി സൂസനും വിശേഷിപ്പിച്ചിരുന്നതെന്ന്  മകൻ പറയുന്നു. അച്ഛനും  അമ്മയും തമ്മിലുള്ള പ്രണയത്തിന്റെ ആഴവും പരപ്പും മകന് മനസ്സിലാവുന്നത് അവർ പരസ്പരം എഴുതിയ കത്തുകളിൽ നിന്നും അമ്മയുടെ ഡയറിക്കുറിപ്പുകളിൽ നിന്നും, പിന്നെ അമ്മയുടെ തന്നെ വാക്കുകളിൽ നിന്നുമാണ്. വിഷാദരോഗം മൂർച്ഛിക്കുമ്പോൾ എം ആത്മഹത്യക്കു ശ്രമിക്കും. ഗുരുതരമായ അവസ്ഥയിൽ അവരെ ജെ.ജെ. ഹോസ്പിറ്റലിലെ മുപ്പത്തിമൂന്നാം വാർഡിൽ പ്രവേശിപ്പിക്കേണ്ടി വരും. അമ്മയെ ബാധിച്ചിരിക്കുന്ന  ബൈപോളാർ ഡിസോർഡർ  ജനിതകമാണെന്നും (ജനറ്റിക് ) അത് തന്നേയും ബാധിക്കാൻ ഇടയുണ്ടെന്നും മകന് ഭയാശങ്കകളുണ്ട്. അതുകൊണ്ടു തന്നെ  രോഗത്തിന്റെ വൈകാരികകാരണങ്ങൾ കണ്ടെത്താനും മകൻ ശ്രമിക്കുന്നു. മുംബായിലെ മാഹിമിൽ ഒറ്റമുറി വീട്ടിൽ കഴിയുന്ന നാലംഗ കുടുംബത്തിന്റെ സ്നേഹപരാധീനതകളാണ് നോവലിലെ പ്രമേയം.

## പുരസ്കാരങ്ങൾ
*2016 വിൻ‌ഹാം-ക്യാമ്പ്‌ബെൽ ലിറ്ററേച്ചർ പ്രൈസ്
*2016 കേന്ദ്ര സാഹിത്യ അക്കാദമി അവാർഡ് - ഇംഗ്ലീഷ്
*2013 ക്രോസ്‍വേഡ് ബുക്ക് അവാർഡ് (ബാലസാഹിത്യം)
*2012 ഹിന്ദു ലിറ്റററി പ്രൈസ്

## വിവർത്തനങ്ങൾ
* മറാത്തി: एम आणि हूमराव (എം ആണി ഹൂംറാവ്), ശാന്ത ഗോഖലെ വിവർത്തനം ചെയ്തത്
* ഫ്രഞ്ച്: Nous l'appelions Em, മൗറിയം ബെല്ലിഹിഗ് വിവർത്തനം ചെയ്തത്
* പ്രശസ്ത തമിഴ് വിവർത്തകനായ കണ്ണയ്യൻ ദ‍ക്ഷിണാമൂർത്തി *എമ്മും പെരിയ ഹൂമും* എന്ന പേരിൽ ഈ നോവൽ തമിഴിലേക്ക് വിവർത്തനം ചെയ്തു, സാഹിത്യ അക്കാദമി ഇത് പ്രസിദ്ധീകരിച്ചു.
## അവലംബം


വർഗ്ഗം:ഇംഗ്ലീഷ് നോവലുകൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
അഡ എല്ലെൻ ബെയ്‍ലി

**അഡ എല്ലെൻ ബെയ്‍ലി** (ജീവിതകാലം: മാർച്ച് 25, 1857 മുതൽ ഫെബ്രുവരി 8, 1903 വരെ), ഒരു ഇംഗ്ലീഷ് നോവലിസ്റ്റും ആദ്യകാല സ്ത്രീ സ്വതന്ത്ര്യവാദിയുമായിരുന്നു. ഒരു അഭിഭാഷകൻറെ നാലു കുട്ടികളിൽ ഇളയവളായി ബ്രിഗ്ട്ടണിലാണ് അവർ ജനിച്ചത്. ചെറു പ്രായത്തിൽത്തന്നെ മാതാപിതാക്കളെ നഷട്ടപ്പെട്ട അഡ എല്ലെൻ ബെയ്‍ലി തന്റെ യൌവ്വനകാലം അമ്മാവനോടൊപ്പം സറേയിലും ബ്രിഗ്ട്ടണിലെ ഒരു സ്വകാര്യ വിദ്യാലയത്തിലുമായാണ് കഴിച്ചുകൂട്ടിയത്. ജീവിതകാലം മുഴുവൻ അവിവാഹിതയായിരുന്ന അവർ തൻറെ വിവാഹിതരായ രണ്ടു സഹോദരിമാരോടൊപ്പവും ഹിയർഫോർഡ്ഷെയറിലെ ബോസ്ബറിയിലെ പുരോഹിതനുമായിരുന്ന സഹോദരനൊപ്പവുമാണ് ശിഷ്ടകാലം ജീവിച്ചത്.  

## തെരഞ്ഞെടുത്ത കൃതികൾ
* വൺ ബൈ വെയ്റ്റിംഗ്, 1879.
* ഡോനോവാൻ, 1882.
* വീ ടൂ, സീക്വൽ ഓഫ് ഫോർമർ, 1884.
* ഇൻ ദ ഗോൾഡൻ ഡേസ്, 1885.
* ആട്ടോബയോഗ്രഫി ഓഫ് ഏ സ്ലാൻഡെർ, 1887.
* ടു റൈറ്റ് ദ റോങ് , 3 വാല്യം., 1894.
*ഡൊറീൻ: ദ സ്റ്റോറി ഓഫ് എ സിംഗർ, 1894
* ദ ആട്ടോബയോഗ്രഫി ഓഫ് എ ട്രൂത്ത്, 1896.
* ഹോപ്പ് ദ ഹെർമിറ്റ്, 1898.
* ദ ബർഗ്ലസ് ലെറ്റേർസ്, 1902.

## അവലംബം

വർഗ്ഗം:1857-ൽ ജനിച്ചവർ
വർഗ്ഗം:1903-ൽ മരിച്ചവർ
വർഗ്ഗം:ഇംഗ്ലീഷ് നോവലെഴുത്തുകാർ
ഊരാക്കുടുക്ക്

ലഘുചിത്രം|ഊരാക്കുടുക്ക്
പഴയകാലത്ത് കേരളത്തിൽ നിലവിൽ നിന്നിരുന്ന ഒരു വിനോദ ഉപകരണമാണ് **ഊരാക്കുടുക്ക്**. ലോഹ വളയങ്ങൾ ചേർത്തുണ്ടാക്കിയ കുരുക്ക് അഴിക്കുക എന്നതാണ് ഇതിലെ പ്രധാന മത്സരം. എത്രവേഗത്തിൽ കുടുക്ക് അഴിക്കുന്നു എന്നതിനെ ആശ്രയിച്ച് വിജയിയെ തീരുമാനിക്കുന്നു.

വർഗ്ഗം:വിനോദോപകരണങ്ങൾ
ആൽകോക്ക് തേൾമത്സ്യം

കടൽവാസിയായ ഒരു മൽസ്യമാണ് **ആൽകോക്ക് തേൾമത്സ്യം ** അഥവാ **Alcock's Scorpion Fish. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
Synanceiidae എന്ന കുടുബത്തിൽ പെട്ട, തേൾ മത്സ്യം ജനുസിൽ പെട്ട  മൽസ്യമാണ് ഇവ.

## അവലംബം

## പുറത്തേക്കുള്ള കണ്ണികൾ
*Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p. (Ref. 11441)

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ

വർഗ്ഗം:കടൽ മത്സ്യങ്ങൾ

വർഗ്ഗം:തേൾ മത്സ്യങ്ങൾ
കർഷകശ്രീ (മാസിക)

കാർഷികവിഷയങ്ങൾ പ്രതിപാദിക്കുന്ന മലയാളത്തിലെ ഒരു ആനുകാലിക പ്രസിദ്ധീകരണമാണ് **കർഷകശ്രീ**. മലയാള മനോരമ പ്രസിദ്ധീകരിക്കുന്ന ഈ മാസിക കോട്ടയത്തു നിന്നും പുറത്തിറങ്ങുന്നു. 
## അവലംബം

## പുറം കണ്ണികൾ
കർഷകശ്രീ

വർഗ്ഗം:മലയാളമാസികകൾ
മൈ ഡേറ്റ്‍ലെസ്സ് ഡയറി

ഇന്ത്യൻ എഴുത്തുകാരനായ ആർ.കെ. നാരായണന്റെ ആത്മകഥാപരമായ ലേഖനങ്ങളുടെ ഒരു സമാഹാരമാണ് **മൈ ഡേറ്റ്‍ലെസ്സ് ഡയറി** (My Dateless Diary). 1960ലാണ് ഈ പുസ്തകം പ്രസിദ്ധീകരിച്ചത്. 1956ൽ ആർ.കെ. നാരായൺ അമേരിക്ക സന്ദർശിച്ച കാലത്ത് ദിവസേന എഴുതിയിരുന്ന ദൈനന്തിനക്കുറിപ്പുകളാണ് ഈ പുസ്തകത്തിൽ ഉൾപ്പെടുത്തിയിരിക്കുന്നത്. While on this visit, Narayan also completed *[[ദ ഗൈഡ്|The Guide]]*, the writing of which is covered in this book. ഈ പുസ്തകം അമേരിക്കക്കാരോടുള്ള ആർ.കെ. നാരായണന്റെ ഇടപെടലുകളും അമേരിക്കക്കാർ തമ്മിലുള്ള പരസ്പര ഇടപെടലുകളും വ്യക്തമാക്കുന്നുണ്ട്. ഈ പുസ്തകം പടിഞ്ഞാറൻ സംസ്കാരത്തോടുള്ള നാരായൺന്റെ വീക്ഷണം എടുത്തുകാണിക്കുന്നുണ്ട്, പൊതുവെ ആ സംസ്കാരത്തോടു അദ്ദേഹത്തിന് മതിപ്പാണെങ്കിലും ചില നിർദ്ദിഷ്ട വശങ്ങളോട് അദ്ദേഹത്തിന്റെ വിസമ്മതവും രേഖപ്പെടുത്തുന്നുണ്ട്. പ്രതിപാദ്യ വിഷയത്തെക്കുറിച്ചും എഴുത്തുകാരെക്കുറിച്ചുമുള്ള ഒരു സൂക്ഷ്മാന്വേഷണം ഈ പുസ്തകം വാഗ്ദാനം ചെയ്യുന്നുണ്ട്.

## അവലംബം

വർഗ്ഗം:ഇന്ത്യയിലെ സാഹിത്യം - അപൂർണ്ണലേഖനങ്ങൾ
വർഗ്ഗം:ആർ. കെ. നാരായണൻ
മാൽഗുഡി ഡെയ്സ്

ഇന്ത്യൻ നോവലിസ്റ്റായ ആർ.കെ. നാരായണന്റെ ചെറുകഥാ സമാഹാരമാണ് **മാൽഗുഡി ഡെയ്സ്** (Malgudi Days). 1943 ൽ ഇന്ത്യൻ തോട്ട് പബ്ലിക്കേഷൻസ് ആണ് ഈ പുസ്തകം പ്രസിദ്ധീകരിച്ചത്. 

1982 ൽ പെൻഗ്വിൻ ക്ലാസ്സിക്സ് ഈ പുസ്തകം ഇന്ത്യക്ക് പുറത്ത് പുനഃപ്രസിദ്ധീകരിച്ചു. ഈ ചെറുകഥാ സമാഹാരത്തിലെ എല്ലാ കഥകളുടെയും പശ്ചാത്തലം തെക്കേ ഇന്ത്യയിലെ സാങ്കല്പിക പട്ടണമായ മാൽഗുഡി എന്ന പട്ടണമാണ്. ഓരോ കഥകളിലും ഓരോ മാൽഗുഡിക്കാരുടെ ജീവസ്സുറ്റ ജീവതമാണ്  ചിത്രീകരിക്കുന്നത്.

1986 ൽ ഈ ചെറുകഥാസമാഹാരത്തിലെ ചിലകഥകളുൾപ്പെടുത്തി *[[Malgudi Days (TV series)|മാൽഗുഡി ഡെയ്സ്]]* എന്ന ചെലിവിഷൻ പരമ്പര പുറത്തിറങ്ങിയിരുന്നു, ഈ പരമ്പര സംവിധാനം ചെയ്തത് ശങ്കർ നാഗ് ആണ്.

## അവലംബം

വർഗ്ഗം:ഇന്ത്യയിലെ സാഹിത്യം - അപൂർണ്ണലേഖനങ്ങൾ
വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:ആർ. കെ. നാരായണൻ
പ്രണയോപനിഷത്ത്

സാഹിത്യകാരനായ വി.ജെ. ജെയിംസ് രചിച്ച കഥാസമാഹാരമാണ് **പ്രണയോപനിഷത്ത്**. ഡി.സി. ബുക്സ് ആണ് കൃതി പ്രസിദ്ധീകരിച്ചത്.
## ചലച്ചിത്രം
ഈ കഥയെ ആധാരമാക്കിയാണ് 2016ൽ മുന്തിരിവള്ളികൾ തളിർക്കുമ്പോൾ എന്ന ചലച്ചിത്രം പുറത്തിറങ്ങിയത്.
## അവലംബം
കൽക്കി (വാരിക)

ഒരു തമിഴ് വാരികയാണ് **കൽക്കി**. 1941ൽ സ്വാതന്ത്ര്യസമര സേനാനിയും എഴുത്തുകാരനുമായിരുന്ന കൽക്കി കൃഷ്ണമൂർത്തിയാണ് ഈ വാരിക സ്ഥാപിച്ചത്. കൽക്കി കൃഷ്ണമൂർത്തി രചിച്ച പൊന്നിയിൽ ശെൽവൻ, ശിവകാമിയിൻ ശപഥം എന്നീ നോവലുകൾ ആദ്യമായി അച്ചടിച്ചു വന്നത് കൽക്കി വാരികയിലാണ്. കൃഷ്ണമൂർത്തി തന്നെയായിരുന്നു ഈ വാരികയുടെ ആദ്യ എഡിറ്റർ. ചെന്നൈയിൽ നിന്നാണ് കൽക്കി പ്രസിദ്ധീകരിക്കുന്നത്. 
## അവലംബം

## പുറം കണ്ണികൾ
*കൽക്കി വാരിക ഹോം പേജ്
*കൽക്കി വാരിക ഭരതൻ പബ്ലിക്കേഷൻസ്

വർഗ്ഗം:വാരികകൾ
എ കേയ്സ് ഓഫ് എക്സ്പ്ലോഡിംഗ് മാംഗോസ്

*എ കേയ്സ് ഓഫ് എക്സ്പ്ലോഡിംഗ് മാംഗോസ്* (A case of exploding mangoes), മുഹമ്മദ് ഹനീഫ് എന്ന പാകിസ്താനി നോവലിസ്റ്റ് എഴുതിയ രാഷ്ട്രീയ-ഹാസ്യ നോവലാണ്. പാകിസ്താന്റെ ആറാമത്തെ പ്രസിഡന്റ് ജനറൽ മുഹമ്മദ് സിയാ ഉൾ ഹഖിന്റെ അപകടമരണമാണ്  പ്രമേയം. ഈ പുസ്തകത്തിന് കോമൺവെൽത് ബുക് പ്രൈസ് (2009)  ലഭിച്ചിട്ടുണ്ട്.  ഗാർഡിയൻ ഫസ്റ്റ് ബുക് അവാർഡിനും പരിഗണിക്കപ്പെട്ടിരുന്നു.

## നോവലിനെപ്പറ്റി
1988- ഓഗസ്റ്റ് 17-ന്  ജനറൽ സിയ വിമാനാപകടത്തിൽ മരിച്ചു. ഈ വസ്തുതയെ കേന്ദ്രീകരിച്ച്  രാഷ്ട്രീയ കൊലപാതകത്തിനുള്ള സാധ്യതകൾ നർമബോധത്തോടെ  ആരായുകയാണ് നോവലിസ്റ്റ് ചെയ്യുന്നത്. ബഹവൽപൂർ വിമാനത്താവളത്തിൽ നിന്ന ഉയർന്നു പൊങ്ങിയ   ജനറൽ സിയയുടെ ഒദ്യോഗിക വിമാനം വെറും നാലു മിനിട്ടിനകം  ദുരൂഹമാം വിധത്തിൽ അപകടത്തിനിരയായി . അപകടത്തിൽ ജനറൽ സിയയോടൊപ്പം  പാകിസ്താൻ പട്ടാള മേധാവികളും  അമേരിക്കൻ അംബാസഡറും കൊല്ലപ്പെട്ടു.അമേരിക്കൻ ചാരസംഘടന CIA, ഇസ്ലാമിക് തീവ്രവാദി സംഘം ISI, ഇന്ത്യൻ നയതന്ത്ര വിഭാഗം RAW എന്നിങ്ങനെ പലരിലേക്കും സംശയത്തിന്റെ നിഴൽ  വീണു.   ഹനീഫിന്റെ ഭാവന അലി ഷിഗ്രി എന്ന  സാങ്കല്പിക കഥാപാത്രത്തിലേക്കും അയാളുടെ പ്രതികാരവാഞ്ചയിലേക്കും വിരൽ ചൂണ്ടുന്നു.     മാമ്പഴം നിറച്ച വീഞ്ഞപ്പെട്ടികൾ വിമാനത്തിൽ കയറ്റിയിരുന്നെന്നും കൊലപാതകികൾ ആരായിരുന്നാലും    സ്ഫോടകവസ്തുക്കൾ അതിനകത്ത്  ഒളിപ്പിച്ചു വെച്ചിരിക്കാൻ സാധ്യതയുണ്ടായിരുന്നെന്നും  ഹനീഫ് വിഭാവനം ചെയ്യുന്നു. 

## അവലംബം


വർഗ്ഗം:ഇംഗ്ലീഷ് നോവലുകൾ
വർഗ്ഗം:പാകിസ്താനി സാഹിത്യം
കുമുദം (വാരിക)

ഒരു തമിഴ് വാരികയാണ് **കുമുദം**. 1947ൽ കുമുദം ഗ്രൂപ്പ് ആണ് ഈ വാരിക സ്ഥാപിച്ചത്. കുമുദം ഗ്രൂപ്പ് ഈ വാരിക കൂടാതെ കുമുദം റിപ്പോർട്ടർ, കുമുദം സ്നേഹിതി, കുമുദം ഭക്തി, കുമുദം ജ്യോതിദം, കുമുദം തീരനദി എന്നീ വാരികകളും പ്രസിദ്ധീകരിക്കുന്നുണ്ട്. കൂടാതെ തെലുഗിലും ഒരു വാരിക പ്രസിദ്ധീകരിക്കുന്നുണ്ട്. 1986ൽ 620,000 പേർ കുമുദം വാരികയുടെ വരിക്കാരായിരുന്നു. 2008ൽ Compete.com നടത്തിയ സർവേയിൽ kumudam.com എന്ന വെബ്‌സൈറ്റിലെ  സന്ദർശകരുടെ എണ്ണം 66,000 ആയിരുന്നു.
## അവലംബം

## പുറം കണ്ണികൾ
കുമുദം വാരിക

വർഗ്ഗം:വാരികകൾ
ഫാന്റംസ് ഇൻ ദ ബ്രെയിൻ

പ്രശസ്ത്ര ന്യൂറോളജിസ്റ്റായ വി. എസ്. രാമചന്ദ്രനും സാന്ദ്രാ ബ്ലേക്സ്ലീയും ചേർന്നെഴുതിയ പുസ്തകമാണ് ഫാന്റംസ് ഇൻ ദ ബ്രെയിൻ. മനസ്സിനെക്കുറിച്ചുള്ള അനേകം ചോദ്യങ്ങൾക്ക് ഈ പുസ്തകം ഉത്തരം തരുന്നു. നിഗൂഢവും വിലപിടിക്കാനാവാത്തതുമായ മനുഷ്യന്റെ ഈ അവയവത്തെപ്പറ്റി വളരെ ത്രസിപ്പിക്കുന്ന വിധമാണ് അദ്ദേഹം എഴുതിയിരിക്കുന്നത്. അദ്ദേഹം നടത്തുന്ന പരീക്ഷണങ്ങൾ ലളിതമായവയാണ്. അദ്ദേഹത്തിന്റെ രചനാരീതി ഒരേസമയും രസപ്രദവും വിജ്ഞാനപ്രദവുമാണ്. സാങ്കൽപ്പികകൈകാലുകളെക്കുറിച്ചുള്ള അദ്ദേഹത്തിന്റെ ഗവേഷണവും അതു പരിഹരിക്കാൻ അദ്ദേഹം കണ്ടെത്തിയ മാർഗ്ഗവും വൈദ്യശാസ്ത്രരംഗത്ത് വിപ്ലവകരമായ മാറ്റങ്ങൾക്കാണ് വഴിതെളിച്ചത്.

## അവലംബം
കുങ്കുമം (തമിഴ് വാരിക)

ഒരു തമിഴ് വാരികയാണ് കുങ്കുമം. ചെന്നൈയിൽ നിന്നാണ് **കുങ്കുമം** (തമിഴ്: குங்குமம்). ചെന്നൈയിൽ നിന്നാണ് ഇത് പ്രസിദ്ധീകരിക്കുന്നത്. 1977 ഡിസംബർ 25നാണ് കുങ്കുമം ആദ്യമായി പ്രസിദ്ധീകരിച്ചത്. കലാനിധി മാരന്റെ സൺ നെറ്റ്‌വർക്ക് ആണ് ഈ വാരികയുടെ ഉടമസ്ഥർ. 2006 നടന്ന ഇന്ത്യൻ റീഡർഷിപ്പ് സർവേയിൽ ഏറ്റവും കൂടുതൽ വിൽക്കുന്ന തമിഴ് വാരികയായി തെരഞ്ഞെടുക്കപ്പെട്ടു. ഇന്ത്യൻ ഭാഷകളിൽ ഏറ്റവും കൂടുതൽ വിൽക്കുന്ന വാരികകളിൽ രണ്ടാം സ്ഥാനം കുങ്കുമത്തിനാണ്. *ബെസ്റ്റ് കണ്ണാ ബെസ്റ്റ്* എന്നതാണ് ഈ മാസികയുടെ ടാഗ് ലൈൻ. 
## അവലംബം

## പുറം കണ്ണികൾ
കുങ്കുമം ഔദ്യോഗിക വെബ്‌സൈറ്റ് 

വർഗ്ഗം:തമിഴ് വാരികകൾ